title: Pompeji

text: Pompejista on löydetty lukuisia piirtokirjoituksia. Ne ovat antaneet korvaamatonta tietoa tavallisten ihmisten puhumasta latinasta varhaisella keisariajalla. Lisäksi niistä on voitu selvittää pienen maaseutukaupungin elämää. Esimerkiksi roomalainen kunnallispolitiikka, kunnallisvaalit ja vaalimainokset tunnetaan lähes yksinomaan Pompejista.


title: Pompeji

text: Muutamiin viiniruukkuihin oli kirjoitettu nykyistä mainoskieltä muistuttava sanaleikki "Vesuvinum" (yhdistelmä sanasta "Vesuvius" ja sanasta "vinum", viini). Seiniin kirjoitetuissa graffiteissa saatetaan ylistää kirjoittajan suosikkigladiaattoria. Kapakoiden seinissä saatetaan mainostaa, että tarjolla on myös prostituoituja. Kauppias oli kirjoittanut talonsa lattiaan ""Salve, lucru"", "Terve, raha". Erään talon seinissä on annettu ohjeita oikeaoppiseen juhlanviettoon:


title: Troijan sota

text: Troijan sota () oli antiikin Kreikassa myyttinen sota useiden kreikkalaisten heimojen ja Troijan kaupungin välillä. Sodasta kerrotaan monissa lähteissä. Tärkeimpiä ovat runoilija Homeroksen runoelmat "Ilias", joka kertoo varsinaisesta sodasta, ja "Odysseia", joka kertoo kuningas Odysseuksen harharetkistä sodan jälkeen. Lisäksi sodan tapahtumat ovat aiheena monissa muissa eeppisen kykloksen nimellä tunnetun tarupiirin runoelmissa.


title: Troijan sota

text: Kreikkalaiset pitivät Troijan sotaa todellisena historiallisena tapahtumana, ja esimerkiksi Eratostheneen esittämien laskelmien mukaan se olisi päättynyt vuonna 1184 eaa. Sitä vastoin varsinkin 1800-luvun alkupuolella useimmat tutkijat pitivät sitä pelkkänä taruna. Heinrich Schliemannin suorittamat kaivaukset kuitenkin osoittivat, että Troija on todella ollut olemassa juuri siellä, minne perimätieto on sen sijoittanutkin, ja eräiden tutkimusten mukaan se on joutunut vihollisten hyökkäyksen kohteeksi, vieläpä varsin lähellä Eratostheneen olettamaa ajankohtaa. Epäselväksi kuitenkin on jäänyt, missä määrin Troijan sotaa koskevat tarut perustuvat todellisiin tapahtumiin. Sota sijoittuu Kreikan pronssikaudelle mykeneläisen kauden lopulle.


title: Troijan sota

text: Sota sai tarun mukaan alkunsa siitä, että Ateenassa vietettiin Thessalian kuninkaan Peleuksen ja merenjumalatar Thetiin häitä. Hääpari oli jättänyt kutsumatta juhliin eripuraisuuden jumalattaren Eriksen, ja tästä suuttunut jumalatar heitti hääsaliin oman häälahjansa: kultaisen omenan, johon oli kirjoitettu "Kauneimmalle". Troijan prinssi Paris joutui ratkaisemaan, kuka olisi tämä "kaunein", jolle omena on tarkoitettu (niin kutsuttu Pariksen tuomio). Ylijumala Zeuksen puoliso Hera, tiedon ja sotimisen jumalatar Athene ja rakkauden jumalatar Afrodite olivat kukin sitä mieltä, että omena kuului juuri hänelle. Jokainen jumalatar lupasi Parikselle jotain, jos Paris antaisi omenan hänelle. Hera lupasi Parikselle koko maailman valtakunnaksi omenaa vastaan, Athene lupasi Parikselle mainetta ja Afrodite lupasi, että Parikseen rakastuisi kaunein nainen päällä maan. Paris valitsi Afroditen kauneimmaksi jumalattareksi, ja antoi hänelle omenan. Athene ja Hera päättivät kostaa hänelle.


title: Troijan sota

text: Maailman kauneimpana naisena pidettiin Helenaa, Spartan kuninkaan Menelaoksen puolisoa. Niinpä Paris matkusti Spartaan, jossa hän ja Helena rakastuivat toisiinsa. Paris ryösti Helenan itselleen ja palasi Troijaan. Tästä suuttuneena Menelaos kokosi sotajoukon ja lähti sotimaan Troijaa vastaan, jotta saisi vaimonsa takaisin. Sotajoukon kokoonpano on lueteltu "Iliaan" niin kutsutussa laivaluettelossa. Homeroksen mukaan siihen kuului laivaa, ehkä jopa miestä.


title: Troijan sota

text: Troija ja kreikkalaiset heimot sotivat vuosia ilman loppua. Lukuisat kirjan sankareista, muun muassa Aias, Akhilleus ja Troijan prinssi Hektor menehtyvät taisteluissa. "Ilias" päättyy Hektorin hautajaisiin, tiedot loppusodasta perustuvat muihin lähteisiin, lähinnä Vergiliukseen.


title: Troijan sota

text: Troijan valloitus osoittautui kuitenkin hankalaksi ja valloitusyritykset epäonnistuivat kerta toisensa jälkeen. Lopulta Odysseus keksi juonen: Kreikkalaiset voisivat rakentaa puusta mahtavan hevosen, jonka sisälle mahtuisi joukko sotilaita piiloutumaan. Tämän jälkeen troijalaiset huijattaisiin viemään hevonen sisään kaupunkiin. Hevonen päätettiin rakentaa, ja sen sisälle piiloutui sotilaita, myös Odysseus. Hevonen vietiin Troijan kaupungin lähelle. Sitten kreikkalaiset uskottelivat troijalaisille että olisivat luovuttaneet, perääntyneet ja jättäneet hevosen lahjaksi troijalaisille. Troijalaiset päättivät viedä hevosen kaupunkiin pappi Laokoonin varoituksista huolimatta, ja osa kaupungin muurista hajotettiin, jotta hevonen mahtuisi sisään.


title: Troijan sota

text: Illalla hevonen oli asetettu Troijan torille ja iloiset troijalaiset juhlivat kreikkalaisten antautumista. Keskellä yötä sotilaat tulivat ulos hevosesta, tappoivat vartijat ja avasivat kaupungin portit muille sotilaille. Sotilaat kävivät yhdessä troijalaisten kimppuun ja juhlimisesta väsyneet Troijan asukkaat oli helppo voittaa. Vain muutama troijalainen onnistui pelastautumaan, heidän joukossaan Aineias ("Aeneas"), joka myöhemmin matkusti Hesperiaan eli Italiaan. Menelaos palasi seuraavaksi Helenansa kanssa Spartaan ja Troijan sota oli loppu.


title: Troijan sota

text: "Odysseian" aihe on Odysseuksen venähtänyt paluumatka Troijan sodasta, jossa hän oli viettänyt 10 vuotta. Tästä teosta Odysseus kehui vain itseään, vaikka meren jumala Poseidon oli auttanut häntä. Siksi Odysseus sai Poseidonin vihat ylleen.


title: Eddie the Head

text: Eddie the Head (myös Edward the Head tai lyhyemmin vain Eddie) on heavy metal -yhtye Iron Maidenin virallinen maskotti, joka on esiintynyt yhtyeen lähes jokaisen albumin ja singlen kannessa sitten yhtyeen esikoisalbumin "Iron Maiden" vuonna 1980.


title: Eddie the Head

text: Alun perin Eddie oli vain naamio tai maalaus lavan taustalla rumpulavan yläpuolella. Maskotin silmät sai hehkumaan asettamalla niihin oikeanlaisen valaistuksen. Myös hahmon suun sai tarpeen mukaan sylkemään verta.


title: Eddie the Head

text: Eddie on nykyään myös tärkeä osa Iron Maidenin liveshow'ta, sillä kappaleen "Iron Maiden" aikana lavalle muodossa tai toisessa ilmestyvä yhtyeen maskotti on konserttien eräänlainen kohokohta. Kun Eddie herätettiin henkiin yhtyeen alkuaikoina, Eddienä esiintyi usein joku Iron Maidenin taustahenkilöistä arkivaatteissa vain Eddie-naamari kasvoillaan. Myöhemmin Eddien konserttiesiintymiset ovat vaihdelleet useimmiten studioalbumien ja niitä seuranneiden kiertueiden teemojen mukaan. Esimerkiksi "Piece of Mind" -ajan Eddie oli parimetrinen pakkopaitaan puettu, Eddie-naamiota päässään pitänyt mies, kun taas "Somewhere in Time" -aikakauden Eddie oli monta metriä pitkä kyborgi. "A Matter Of Life And Death" -kiertueen aikana Eddie oli sotilaspuvussa suuressa panssarivaunussa.


title: Eddie the Head

text: Eddien taiteellinen isä on kuvataidekoulun kesken jättänyt Derek Riggs. Yhtyeen jäsenet pitivät herran alkuperäisluonnoksista ja päättivät tehdä Eddiestä erottamattoman osan itse albumia. Eddie nähtiin jo yhtyeen ensimmäisessä singlejulkaisussa "Running Free", mutta koska yhtye ei halunnut paljastaa hahmoa ennen albumin julkaisua hänen kasvonsa jätettiin näyttämättä.


title: Eddie the Head

text: Riggs ei ole luonut kaikkia Edward the Head -hahmoja, mutta hän loi Eddien pahaenteisen virneen ja yleisen kuvan epäkuolleesta hevarista.


title: Eddie the Head

text: Eddie on jäänyt pois vain kolmesta albumi- tai singlekannesta. "The Essential Iron Maiden" on kokoelmalevy, joka julkaistiin vain Yhdysvalloissa ilman Eddien kasvonpiirteitä. Singlet ”From Here to Eternity” ja ”Wasting Love” ovat muut Iron Maiden -julkaisut, joiden kansissa Eddie ei esiinny.


title: Eddie the Head

text: Suuren pyramidin huipun alapuolella näkyy myös viikatemies The Trooper singlen kannesta. Iron Maidenin jäsenten yläpuolella näkyy myös punaisilla valokirjaimilla teksti "Maggies revenge" joka viittaa ilmeisesti Sanctuary (single)n kanteen jossa Eddie on murhannut Margaret Thatcherin. Huomaa myös horuksen silmä Kyborgi-Eddie:n vasemmalla puolella, sekä jäsenten takana pieni kyltti, jossa lukee phantom opera house (Phantom of the Opera)


title: Alex Rider

text: Alex Rider on Anthony Horowitzin kirjoittama nuortenkirjasarja, joka kertoo samannimisestä 14-vuotiaasta vakoojapojasta. Alexin vanhemmat John ja Helen Rider ovat kuolleet hänen ollessa vasta pieni vauva, ja siitä lähtien Alexia on hoitanut hänen setänsä Ian Rider.


title: Alex Rider

text: Sarjan ensimmäisessä kirjassa "Stormbreaker" Alex saa kuulla Ian-setänsä kuolleen ja alkaa selvittää, kuinka se tapahtui. Hän saa tietää, ettei Ian ollutkaan töissä pankkialalla, vaan hän oli MI6:n agentti.


title: Alex Rider

text: Sarjan ensimmäisestä kirjasta on tehty vuonna 2006 elokuva "Stormbreaker", jossa näyttelivät muun muassa Ewan McGregor ja Mickey Rourke. Pääroolissa oli 16-vuotias Alex Pettyfer. Elokuvan Suomen ensi-ilta oli 13. lokakuuta 2006.


title: François Rabelais

text: François Rabelais (n. 1483–1494 Chinon, Ranska – 1553 Pariisi) oli ranskalainen renessanssiajan humanisti ja kriittis-humoristinen kirjailija.


title: François Rabelais

text: Rabelais oli asianajajan poika. Hän opiskeli fransiskaaniluostarissa noviisina keskiajan teologiaa ja antiikin kieliä. Hän kääntyi benediktiiniksi ja jätti lopulta luostarielämän siirtyen maallistuneeksi papiksi. Rabelais opiskeli ja vaikutti useissa yliopistoissa kuten Poitiers’ssa, Pariisissa, Montpellier’ssa ja Lyonissa ja vieraili Itävallassa sekä Torinossa, Italiassa. Hän vaikutti lääkärinä ja tunsi esimerkiksi anatoomikko Andreas Vesaliuksen sekä Ambroise Parén.


title: François Rabelais

text: Rabelais suututti kirjoituksillaan sekä katolisen kirkon edustajat että Sorbonnen akateemikot. Vuodesta 1532 alkaen ilmestyneen viisiosaisen teossarjansa kaksi ensimmäistä osaa, "Gargantua" ja "Pantagruel", hän julkaisi salanimellä Alcofribas Nasier (anagrammi nimestä François Rabelais). Julkaistuaan seuraavan osan ("Kolmas kirja") omalla nimellään hänet julistettiin pannaan. "Viides kirja" ilmestyi postuumisti ja sen tekijyys on osittain kiistanalainen. Rabelais käsitteli aikaansa nähden epäsovinnaisesti muun muassa kuolemaa. Teossarja on osittain suomennettu nimellä "Suuren Gargantuan hirmuinen elämä", Ville Keynäs on suomentanut kolmannen ja neljännen kirjan.


title: Kollaasi

text: Kollaasi on tekniikka, jossa erilaisia materiaaleja yhdistetään samaan teokseen. Nimi tulee ranskan verbistä "coller" (liimata) ja tekniikka on syntynyt 1900-luvun alun kubistien parissa. Kollaasi voi olla myös kolmiulotteinen eli veistos, jota kutsutaan myös "assemblaasiksi".


title: Kollaasi

text: Kollaasiin voi käyttää lähes millaisia liimattavia materiaaleja tahansa, kuten sanomalehteä, pahvia, kankaita, hiekkaa, jouhia, puuta, esineitä, pigmenttejä ja niin edelleen. Yleisin käytetty materiaali on kuitenkin paperi. Liimojen lisäksi kollaasin sideaineena käytetään nykyisin yleisesti akryylimediumeja. Raja kollaasin ja sekatekniikan välillä on usein epäselvä.


title: Kollaasi

text: Esinekollaaseihin eli assemblaaseihin on erikoistunut oululainen Reijo Hukkanen, jonka teoksia on kutsuttu materiaalirunoudeksi.


title: Kollaasi

text: Peter von Bagh esittää väitöskirjassaan "Peili jolla oli muisti" (2002), että kollaasi on elokuvallisen koosteen eli "kompilaation" laajempi lajiyhteys. Kyseessä on 1900-luvun tyypillinen taiteellinen tekniikka, joka sai kiteytyneet, ilmaisevat kasvonsa ensiksi 1910-luvun alun maalaustaiteessa ja sitten "kuin ketjureaktiossa" muissakin taiteissa. Kollaasin murros sijoittuu ensimmäistä maailmansotaa edeltäviin vuosiin, mutta kollaasin historiaa tutkinut von Bagh toteaa, että "idea jatkoi voimakasta kulkua seuraavien parin vuosikymmenen ajan ja kulki läpi keskeisten uusien suuntauksien (kubismi, futurismi, eri kaupunkien nimissä kulkevat dadat, surrealismi, suprematismi, fotomontaasi) ja myös monien keskeisten taiteilijoiden (Braque, Picasso, Duchamp, Ernst) tuotannon".


title: Kollaasi

text: Kollaasi-sanaa on käytetty 1900-luvun alusta asti. Se on melko uusi taidehistorian käsite, mutta tekniikkana idea on vanha. Esimerkiksi runoilijat kuvittivat 1000-luvulla töitään liimatuilla kuvilla ja 1500-luvun taiteilijat koristelivat kuvitettuja tekstejään tällä tavalla. Lehtikullasta tehtyjä paneleita, joita on asennettu maalatuille pinnoille on löydetty goottilaisista kirkoista.


title: Kollaasi

text: Peter von Bagh kirjoittaa elokuvaohjaaja Georges Mélièsistä, että hänen tuotantonsa oli monessa mielessä melkein kollaasia "suunnilleen samassa mielessä kuin Braquen ja Duchampin vähän myöhemmät teokset: kuvatila on täynnä elementtejä, jotka yleensä ovat yhteismitattomia."


title: Kollaasi

text: Kollasi-sanan historian kerrotaan alkaneen erään katselijan suusta taidenäyttelyssä, jossa Picasso ja Braque esittivät uusia ja omintakeisia teoksiaan. Molemmat taiteilijat työskentelivät läheisesti yhdessä noin vuoden 1912 vaiheilla ja päättivät tarvitsevansa uusia tekniikoita voidakseen toteuttaa geometrisia sommitelmiaan. Picasson työssä "Asetelma ja tuolinjalat" oli oljykankaan palasia, leikkeitä sanomalehdestä ja köydenpätkä. Braquen teoksessa "Hedelmäastia ja lasi" kankaalla oli tapettipaperin ja sanomalehden palasia. Braque ja Juan Gris jatkoivat kollaasin käyttöä tässä todellisuuden ja illuusion välisessä vuorovaikutuksessa, jota myöhemmin jäljittelivät monet tunnetut taiteilijat.


title: Kollaasi

text:
Amerikkalainen taidekriitikko Clement Greenberg tarkasteli artikkelissaan "Collage" (1958) kollaasin syntyä Picasson ja Braquen tuotannossa. Hän johti siitä erään merkittävimmistä teorioistaan, käsityksen modernin maalaustaiteen pyrkimyksestä litteyteen.
Greenbergin mukaan Braque pyrki eroon silmää harhauttavasta trompe l’œil-maalauksen traditiosta. Vuosina 1911 ja 1912 Picasso ja Braque alkoivat sekoittaa hiekkaa ja muita maalaukselle ulkoisia aineksia maaliin. Rakeisuus kiinnitti yhä enemmän huomiota maalauksen pintaan. Joissakin kuvissaan Braque alkoi maalata jäljittelemällä tarkasti puun syitä tai marmoria. Greenberg tulkitsi, että Braque otti syyskuussa 1912 radikaalin ja vallankumouksellisen askeleen liimatessaan puun syitä jäljittelevän tapetin palasia paperilla olevaan piirustukseen, sen sijaan että olisi yrittänyt simuloida sen pintarakennetta maalilla. Picasso sanoi tehneensä ensimmäisen kollaasinsa vuoden 1911 lopulla liimatessaan ruokoa jäljittelevää öljykangasta kankaalle tehtyyn maalaukseen.
Greenbergin mukaan Picasso ja Braque olivat saman ongelman edessä, heidän oli valittava joko illuusio tai representaatio. Syvyyden illuusion valinta sulkisi pois representaation ja johtaisi kolmiulotteisen maailman kuvaamiseen. Juuri kollaasi selvitti ongelman, representaatio voitaisiin säilyttää vain litteän ja kirjaimellisen maalauspinnan puitteissa ja illuusiosta tuli näin ensimmäistä kertaa pois suljettu vaihtoehto.


title: Kollaasi

text: Kollaasin runoutta on tutkinut Kari Rummukainen Kari Aronpuron kollaasiromaania "Aperitiff - avoin kaupunki" käsittelevässä lisensiaatintutkielmassaan "Hiljainen kirjallisuus" (1999). Rummukainen toteaa kubistien pyrkineen kyseenalaistamaan taiteilijan ammattiylpeyden ja taiteen arvokkuuden arkipäiväistämällä sen liittämällä tauluihinsa vähäarvoisia aineksia. Samaan tähtäsi myös Marcel Duchamp "ready made" -teoksillaan. Duchamp esitteli taidenäyttelyissä teollisesti valmistettuja tuotteita, jolla hän kyseenalaisti taiteilijan yksilöllisen luovan panoksen. Braque ja Picasso korostivat työnsä materiaalista ja konkreettista luonnetta myös pukeutumalla kuin työläiset.


title: Kollaasi

text: Runoudessa Ezra Pound ja T.S. Eliot ovat koostaneet teoksiaan käyttäen sitaatteja ja alluusioita. Kollaasitekniikkaa käyttäviä proosateoksia ovat mm. Alfred Döblinin "Berlin Alexanderplatz", joka ilmestyi vuonna 1929 ja John Dos Passosin vuonna 1946 ilmestynyt USA-trilogia: "The 42nd parallel", "The big money" ja "Nineteen Nineteen".


title: Kollaasi

text: Myös Suomessa alettiin kirjoittaa kollaasi- eli aineistoromaaneja 1960-luvulla. Kollaasiromaaneja ovat esimerkiksi Markku Lahtelan "Jumala pullossa" (1964), Pentti Saarikosken "Ovat muistojemme lehdet kuolleet" (1964) ja Kari Aronpuron "Aperitiff − avoin kaupunki" (1965).


title: Kollaasi

text: STT:n (Suomen Tietotoimisto) uutisista yhden päivän ajalta koostuu Leevi Lehdon teos "Päivä", joka on omistettu Kenneth Goldsmithille. Tällä Lehto viittaa Goldsmithin runokirjaan "Day", jonka aineisto on peräisin "The New York Times" –sanomalehdestä.


title: Carlos Santana

text: Carlos Santana (s. 20. heinäkuuta 1947 Autlán de Navarro, Jalisco, Meksiko) on meksikolainen kitaristi. Hänen perheensä muutti 1950-luvun puolivälissä Yhdysvaltain ja Meksikon rajalla sijaitsevaan Tijuanan kaupunkiin. Siellä Carlos Santana alkoi soittaa viulua isänsä mariachi-yhtyeessä. Kun Santanan perhe 1960-luvun alussa muutti San Franciscoon, Carlos lopetti viulunsoiton ja alkoi soittaa kitaraa. Perhe oli muutenkin musikaalinen, Carlosin veli Jorge tuli tunnetuksi Malon keulahahmona.


title: Carlos Santana

text: Carlos Santana perusti yhtyeen, Santana Blues Bandin, vuonna 1966. Santana Blues Bandin nimi vakiintui pian muotoon Santana. Carlos Santana ja hänen yhtyeensä ovat siitä lähtien esiintyneet ja levyttäneet latinovaikutteista rock-musiikkiaan. Carlos Santanan kitaransoitossa on helposti tunnistettava sointi, johon vaikuttavat muun muassa latinorytmit ja mollisävellajit sekä omalaatuinen särösoundi.


title: Carlos Santana

text: Carlos Santana on yhtyeineen noussut uudelleen esille varsinkin kahden uusimman levynsä, "Supernatural" ja "Shaman", sisältämien kappaleiden "Love Of Life" ja "Game Of Love" ansiosta. Levyt ovat olleet myyntimenestyksiä ja "Supernatural" on saanut kahdeksan Grammya.


title: Carlos Santana

text: Santana on haastattelussa 2003 tunnustanut käyttäneensä LSD:tä ja meskaliinia. Hän on omien sanojensa mukaan oppinut kokeiluistaan paljon eikä kadu yhtäkään trippiä. Vuonna 1969 muusikko esiintyi Woodstock-festivaaleilla LSD:n vaikutuksen alaisena.


title: Carlos Santana

text: Santanaa on käytetty nuorena seksuaalisesti hyväksi, mistä aiheutuneesta traumasta hän kuitenkin 1990-luvulla toipui terapian avulla.


title: Carlos Santana

text: Santana ja hänen vaimonsa Deborah hakivat eroa 34 yhteisen avioliittovuoden jälkeen vuonna 2007. Parilla on kolme yhteistä lasta, jotka olivat tuolloin iältään 23-, 22- ja 17-vuotiaat. Santana kosi heinäkuussa 2010 kesken keikan pitkäaikaista tyttöystäväänsä rumpali Cindy Blackmania. Blackman on soittanut aiemmin muiden muassa Lenny Kravitzin kanssa.


title: Carlos Santana

text: Carlos Santana esiintyi Suomessa kesällä 2008 Pori Jazz -festivaalilla, jossa hän vieraili edellisen kerran 1988. Suomessa hän on konsertoinut myös vuonna 2006 Helsingissä.. Viimeksi hän on konsertoinut Suomessa 18. kesäkuuta 2018 Helsingin Kaisaniemenpuistossa.


title: Carlos Santana

text: Tämä on luettelo Carlos Santanan sooloalbumeista. Katso myös: Luetteloa koko yhtyeen albumeista


title: Assemblaasi

text: Assemblaasi () on taiteessa kollaasin kolmiulotteinen vastine, useista esineistä koottu taideteos. Assemblaasi on kubistien (kuten Picasso) käyttöönottama. Myöhemmin sen omaksuivat myös dadaistit ja 1960-luvulla uusrealistit.


title: Kieltolaki

text: Kieltolaki tarkoittaa useimmin alkoholijuomien myynnin kieltävää lakia. Tällainen laki on ollut muun muassa Suomessa vuosina 1919–1932, Yhdysvalloissa vuosina 1920–1933, Prinssi Edwardin saarella Kanadassa vuosina 1901–1948 (myös muissa osissa Kanadaa lyhyempiä ajanjaksoja), Norjassa vuosina 1916–1927 ja Islannissa vuosina 1915–1935 (viini vapautui 1922 ja olut vapautui vasta 1989) .


title: Kieltolaki

text:
Kieltolakia on usein käytetty esimerkkinä laista, joka toimii tarkoitustaan vastaan. Koska alkoholin käyttöä ei laissa kriminalisoitu eivätkä ihmiset pitäneet sitä rikoksena, pelättiin piittaamattomuuden laista laajenevan myös muille alueille. Tutkimusten mukaan alkoholinkulutus nousi, rikollisuus lisääntyi ja raaistui. Suomessa pirtun salakuljettajista tuli kansan sankareita.
Usein kieltolain aikaan alkoholin maahantuonti kukoisti salakuljettajien ansiosta ja etenkin Yhdysvalloissa järjestäytynyt rikollisuus hallitsi pimeitä alkoholimarkkinoita.


title: Kieltolaki

text: Kieltolaki eli asetus alkoholipitoisten aineiden valmistuksesta, maahantuonnista, myynnistä, kuljetuksesta ja varastossapidosta (29/1917) astui Suomessa voimaan 1.6.1919. Asetus koski kaikkia denaturoimattomia alkoholipitoisia aineita, jotka sisälsivät enemmän kuin kaksi tilavuusprosenttia etanolia. Näiden aineiden valmistus, maahantuonti, myynti, kuljetus ja varastointi olivat sallittua vain lääkinnällisiin, tieteellisiin ja teknisiin tarkoituksiin. Viinin tarjoaminen ehtoollisella kirkossa oli kuitenkin sallittu. Yksinoikeus alkoholin valmistukseen, myyntiin ja maahantuontiin kuului valtiolliselle monopolille, Valtion Alkoholiliikkeelle.


title: Kieltolaki

text: Lakia rikottiin yleisesti, mikä johti siihen, että eduskunta päätti järjestää kieltolaista kansanäänestyksen. 29.–30. joulukuuta 1931 pidetyssä kansanäänestyksessä yli 70 prosenttia äänestäneistä äänesti lain kumoamisen puolesta. Eduskunta hyväksyi 9. helmikuuta 1932 uuden väkijuomalain (45/1932). Valtion viinakaupat avasivat ovensa Suomen kaupungeissa 5. huhtikuuta 1932 kello 10.00.Monissa Yhdysvaltojen osavaltioissa säädettiin kieltolaki jo 1800-luvulla, ensimmäisenä Mainessa vuonna 1851. Koko liittovaltion alueella alkoholijuomien valmistus ja kauppa kiellettiin Yhdysvaltain perustuslain 18. lisäyksellä, joka tuli voimaan 17. tammikuuta 1920. Kieltolaki kumottiin perustuslain 21. lisäyksellä, joka tuli voimaan 5. joulukuuta 1933. Osavaltioilla oli kuitenkin edelleen oikeus kieltää alkoholijuomien kauppa alueellaan, mutta nykyään alkoholijuomien täyskielto ei ole enää voimassa missään osavaltiossa.


title: Kieltolaki

text: Yhdysvaltain kieltolain aikana teollisuusspriitä denaturoitiin metanolilla, jolloin sen juominen korvikealkoholina aiheutti lukuisia kuolemantapauksia.


title: Kieltolaki

text: Yhdysvaltain nykyisen järjestäytyneen rikollisuuden ongelman on katsottu saaneen alkunsa tai ainakin merkittävästi pahentuneen kieltolain takia.


title: Kieltolaki

text: Kieltolaki on edelleen käytössä Afganistanissa, Bangladeshissa, Bruneissa, Intian tietyissä osissa, Iranissa, Kuwaitissa, Libyassa, Saudi Arabiassa, Sudanissa, Yhdistyneiden arabiemiirikuntien Sharja emiraattissa, Jemenissä ja Pakistanissa. Iranissa alkoholin juomisesta voidaan määrätä kuolemantuomio mutta tuomio voidaan muuttaa ruoskinnaksi, jos syyllinen katuu.


title: Nikolai II

text: Nikolai II (, 18. toukokuuta 1868 Pietari – 17. heinäkuuta 1918 Jekaterinburg) oli Venäjän keisari, Puolanmaan kuningas ja Suomen suuriruhtinas vuosina 1894–1917. Hän oli viimeinen hallitsija Romanovien hallitsijasuvussa, joka kaatui helmikuun vallankumouksessa 1917. Suomessa hänet tunnetaan helmikuun manifestin allekirjoittajana ja venäläistämistoimenpiteiden aloittajana. Hänen johdollaan Venäjä kärsi nöyryyttäviä tappioita muun muassa Venäjän–Japanin sodassa ja ensimmäisessä maailmansodassa. Rauhanomaisten mielenosoitusten raa’an tukahduttamisen sekä Venäjän-Japanin sodan ja ensimmäisen maailmansodan runsaiden venäläistappioiden vuoksi Nikolai tunnettiin vastustajiensa keskuudessa myös nimellä Nikolai Verinen. Myöhemmin Nikolai vaimoineen ja lapsineen teloitettiin Leninin käskystä Venäjän sisällissodan aikana. Nikolai II:n isä ja edeltäjä oli Aleksanteri III.


title: Nikolai II

text: Nikolai syntyi Venäjän kruununprinssi Aleksanterin (myöhemmän keisari Aleksanteri III:n) ja keisarinna Maria Fjodorovnan (syntyjään Tanskan prinsessa Dagmar) perheeseen 1868. Hänet, kuten myös hänen sisaruksensa, kasvatettiin kovassa kurissa ja nuhteessa. Nikolain isoisä, keisari Aleksanteri II murhattiin 1881, jolloin Nikolain isästä tuli keisari Aleksanteri III. Nikolai oppi tottelemaan asiassa kuin asiassa isäänsä, joka hänen vartuttuaan määräsi hänet osallistumaan erilaisten valiokuntien toimintaan. Nikolai piti kuitenkin politiikkaan liittyviä asioita kuivina ja vailla mielenkiintoa ja juhli mieluummin upseeritovereidensa kanssa ravintoloissa ja nuorten naisten kanssa Pietarin edustalla olevilla saarilla. Ensimmäistä kertaa perintöruhtinas uhmasi isänsä tahtoa alkaessaan seurustella Keisarillisen baletin nuoren tanssijattaren Mathilde Krzesinskan kanssa.


title: Nikolai II

text: Nuoret erotettiin kuitenkin pian toisistaan, kun perintöruhtinas Nikolai ja hänen pikkuveljensä suuriruhtinas Georgi lähetettiin lokakuussa 1890 pitkälle . Matka ei päättynyt hyvin, Georgi sairasti tuberkuloosia, ja vanhemmat päättivät keskeyttää Georgin matkan ja lähettää pojan Kaukasiaan toipumaan. Myös Nikolain matka sai ikävän päätöksen Japanissa, kun eräs japanilainen poliisimies hyökkäsi kruununperijän kimppuun miekalla heidän vieraillessaan keväällä 1891 Otsun kaupungissa. Kreikan prinssi Georgios pelasti uhkaavan tilanteen onnistuessaan pudottamaan miekan hyökkääjän kädestä kävelykepillään.


title: Nikolai II

text: Pietariin palattuaan Nikolai jatkoi jälleen suhdettaan Mathilde Krzesinskaan isänsä vastustuksesta huolimatta. Nikolain elämän suuri rakkaus ei kuitenkaan ollut Mathilde, vaan nuori saksalainen Hessen-Darmstadtin prinsessa Alix, Nikolain sedän Sergei Aleksandrovitšin vaimon suuriruhtinatar Elisabetin nuorempi sisar. Vuonna 1894 Nikolai kertoi avoimesti Mathildelle rakkaudestaan Alixiin ja kertoi toivovansa häntä morsiamekseen. Tsarevitšin ja tanssijattaren suhde päättyi samana vuonna, ja Mathilde meni myöhemmin naimisiin Nikolain serkun, suuriruhtinas Andrei Vladimirovitšin kanssa.


title: Nikolai II

text: Keisariparin pitkään jatkuneen vastustuksen jälkeen Nikolai sai viimein luvan kosia rakastettuaan, kun keisarin terveydentila äkkiä heikkeni. Keväällä 1894 pari kihlautui ja lokakuussa prinsessa Alix saapui keisariperheen luokse Livadiaan, Krimille. Viimeisillä voimillaan keisari siunasi nuoren parin, jonka jälkeen hän pian kuoli omassa vuoteessaan. Näin nuoresta perintöruhtinaasta tuli koko Venäjänmaan keisari.


title: Nikolai II

text: Nikolai II ja keisarinna Aleksandra kruunattiin virallisesti 26. toukokuuta 1896 Moskovassa Uspenskin katedraalissa. Juhlallisuudet olivat valtavat, ja kautta Venäjän saapui ihmisiä seuraamaan uuden keisarin kruunaamista. Kruunajaisissa luutnantti Mannerheim oli yksi neljästä keisaria saattaneesta upseerista. Kruunajaispäivällisille osallistui yli 7 000 vierasta.


title: Nikolai II

text: Nikolai II ilmoitti jo hallituskautensa aluksi, että hän tulisi käyttämään venäläisempänä pitämäänsä tsaarin eikä lännestä tuotua keisarin arvonimeä.


title: Nikolai II

text: Nikolain ja Aleksandran perheeseen syntyi viisi lasta: Olga (s. 1895), Tatjana (1897), Maria (1899), Anastasia (1901) ja viimein vuonna 1904 kruununperijä, tsarevitš Aleksei. Aleksei syntyi sairaana. Hän sairasti hemofiliaa, samaa perinnöllistä tautia kuin muun muassa Espanjan kuningashuoneen prinssit. Aleksein syntymästä lähtien epätoivoiset vanhemmat tekivät kaikkensa löytääkseen parannuskeinon. Tästä syystä keisariperheen lähipiiriin pääsi myös siperialainen talonpoika, ”pyhä mies” Grigori Rasputin. Keisarinna Aleksandra uskoi lujasti Rasputinin kykenevän parantamaan hänen poikansa, ja läheinen suhde kansan riettaana ja sivistymättömänä moukkana pitämään mieheen entisestään kasvatti kansan ja keisariperheen välillä vallitsevaa vihaa ja epäluuloisuutta.


title: Nikolai II

text: Nikolain hallitusvuodet muodostuivat vaikeiksi alusta alkaen. Moskovassa 26. toukokuuta 1896 pidettyjen kruunajaisten kunniaksi järjestetyssä kansanjuhlassa Hodinkan kentällä tapahtui vakava onnettomuus, kun tuhatpäinen yleisö joutui paniikkiin ja talloi kuoliaaksi satoja juhlavieraita. Nikolai osallistui silti Alexandran kanssa Ranskan lähettilään järjestämiin tanssiaisiin, ikään kuin mitään ei olisi tapahtunut, sillä Ranskan valtio oli nähnyt paljon vaivaa tanssiaisten järjestämiseen, ja keisariparin poisjääminen olisi ollut kiusallista.


title: Nikolai II

text: Nikolain hallinnon ensimmäiseen kymmeneen vuoteen osui Venäjän yhteiskunnallinen ja taloudellinen murros, siirtyminen agraariyhteiskunnasta teollistuneeseen, jonka siemenet oli jo kylvetty hänen isänsä hallituskaudella. Talouskasvu oli tarkastelujaksolla 1880–1910 keskimäärin yli yhdeksän prosenttia vuodessa. Lainsäädännön jälkeenjääneisyys, maanomistussuhteiden ratkaisemattomuus maaorjuuden lakkauttamisen jälkeen (1861) ja talouskasvun keskittyminen vauraille suurkaupunkialueille aiheuttivat ristiriitoja kasvavan työväenluokan keskuudessa, jota sosialistivallankumoukselliset ja kommunistit käyttivät kasvualustanaan.


title: Nikolai II

text: Nikolain hallinto joutui kriisiin Venäjän–Japanin sodan (1904–1905) tappion aiheuttamien levottomuuksien myötä. Suurena käännekohtana voidaan pitää verisunnuntain nimellä tunnettua välikohtausta 22. tammikuuta 1905, jossa satoja rauhallisia mielenosoittajia sai surmansa Talvipalatsin vartiosotilaiden luodeista. Liikehdintä johti lopulta vuoden 1905 vallankumoukseen. Kun näistä oli hädin tuskin toivuttu, Venäjää ja Nikolaita kohtasi uusi koettelemus, ensimmäinen maailmansota, jonka myllerryksissä vanha Eurooppa ja sen monarkiat tulivat tiensä päähän.


title: Nikolai II

text: Nikolai oli keisarina heikko, perheenisänä ja puolisona parempi kuin jättimäisen, levottoman valtakunnan hallitsijana. Hän oli kyvyiltään keskinkertainen ja luonteeltaan päättämätön, mutta samalla vaatimaton ja säästeliäs. Hän oli isänsä tavoin hyvin vanhoillinen ja pyrki venäläistämään kaikkea siihen asti länsimaistettua pitäen parempana käyttää arvonimeä tsaari, koska se oli hänen mielestään virallista keisari-nimitystä (imperator) venäläisempi.


title: Nikolai II

text: Nikolai salli vaimonsa ohjailla itseään hallitusasioissa, kuten henkilövalinnoissa. Sen vuoksi uudistukset kaatuivat usein yhteen ja samaan asiaan: mikä tahansa uudistus olisi ollut heidän lastensa etujen vastainen. Eritoten kruununperijä Aleksei oli tässä suhteessa tärkeä, eikä hänen tulevia etujaan saanut vaarantaa.


title: Nikolai II

text: Aleksandraa taas ohjaili eräässä vaiheessa Rasputin, jonka ansiosta keisarin lähipiiri täyttyi itsevaltiutta tukevilla mielistelijöillä. Nikolain elinpiiri erosi palatsin ulkopuolisesta maailmasta, eikä hänellä ollut käsitystä Venäjän todellisesta ahdingosta. Nikolai pyrki politiikassaan jatkamaan isänsä Aleksanteri III:n linjoilla, mutta huomattavasti heikommalla menestyksellä.


title: Nikolai II

text: Venäjä oli ensimmäisen maailmansodan lähestyessä yhä lähempänä suistumista vallankumoukseen työläisten vaatiessa lisää oikeuksia ylimystöltä. Nikolai oli kasvatettu uskomaan omaan asemaansa Jumalan valitsemana hallitsijana, ja siksi kansan vaatima kansanedustuslaitos tuntui hänestä Jumalan luottamuksen pettämiseltä.


title: Nikolai II

text: Sisäpolitiikassa hän tukeutui pitkälti isänsä Aleksanteri III:n konservatismiin. Suomessa hänet opittiin tuntemaan venäläistämistoimenpiteistään (helmikuun manifesti), joka johti ensimmäiseen sortokauteen. Vuoden 1905 vallankumouksen seurauksena Nikolain oli myönnyttävä uudistuksiin. Lokakuun manifestissa, jonka kirjoitti Nikolain kyvykäs pääministeri Sergei Witte, Venäjälle perustettiin kansanedustuslaitos eli duuma, ja kansalaisoikeuksia laajennettiin (sananvapaus, uskonnonvapaus, kokoontumisvapaus). Nikolaille jäi kuitenkin veto-oikeus duuman säätämiin lakeihin ja oikeus hajottaa parlamentti, jota oikeutta hän käyttikin kahdesti, 1906 ja 1907. Asteittain muutkin uudistukset peruttiin, ja Nikolain hallinto luisui jälleen taantumuksen tielle. Witteä seuranneet pääministerit, joiden valintaan olivat vaikuttamassa keisarinna Aleksandra ja perheystävä Rasputin, olivat joko kyvyttömiä (Goremykin) tai joustamattomia (Stolypin).


title: Nikolai II

text: Nikolai vieraili Helsingissä 10. maaliskuuta 1915.


title: Nikolai II

text: Ensimmäisen maailmansodan miestappiot ja talouden alamäki, työläisten lakkoilu ja poliittinen agitointi ja mellakointi johtivat lopulta siihen, että Pietarissa puhkesi vallankumous maaliskuussa 1917 (helmikuun vallankumous). Kaupungin varuskunnan joukko-osastojen ja kasakoiden siirryttyä vallankumouksen puolelle Nikolaille ei jäänyt vaihtoehtoja. Ollessaan 15. maaliskuuta 1917 palaamassa junalla Mogiljovin päämajasta Pietariin hän sai duuman puhemieheltä Mihail Rodzjankolta ja yleisesikunnan päälliköltä, kenraali Mihail Aleksejevilta Pihkovaan sähkeen, jossa häntä vaadittiin luopumaan vallasta poikansa hyväksi. Tajuttuaan tilanteen vakavuuden Nikolai ymmärsi vallasta luopumisen olevan paras ratkaisu hänen rakastamansa Venäjän ja keisari-instituution säilymisen kannalta. Haluttomana eroamaan pojastaan, joka sairasti verenvuototautia, Nikolai hetken mietittyään päättikin siirtää vallan veljelleen suuriruhtinas Mikael Aleksandrovitšille. Mikael kuitenkin kieltäytyi seuraavana päivänä ottamasta kruunua vastaan, koska duuman edustajat eivät taanneet hänen turvallisuuttaan, jos hän nousisi valtaistuimelle. Valta siirtyi väliaikaiselle hallitukselle.


title: Nikolai II

text: Vallasta luopumisen jälkeen Venäjän väliaikainen hallitus suojeli tsaariperhettä. Ensin heitä pidettiin vankeina kotonaan Aleksanterin palatsissa Tsarskoje Selossa, mutta myöhemmin vartiojoukkojen karattua pääministeri Aleksandr Kerenski siirsi perheen turvaan Tobolskiin Siperiaan.


title: Nikolai II

text: Tobolskissa perhe eli vielä suhteellisen normaalia elämää, mutta bolševikkien kaapattua vallan lokakuun vallankumouksessa otteet heitä kohtaan kovenivat. Ensin tsaari, tsaritsa ja heidän tyttärensä Maria siirrettiin Ipatjevin taloon Jekaterinburgiin Uralille. Aleksei oli edelleen verenvuotokohtauksen jälkeen huonossa kunnossa, ja hänen kolme sisartaan ja osa palveluskunnasta jäivät hoitamaan häntä Tobolskiin. Aleksein toivuttua myös heidät siirrettiin Jekaterinburgiin. Jekaterinburgissa perhe alistettiin vankien asemaan. Heidän huoneidensa ikkunat oli maalattu valkoisiksi ulosnäkemisen estämiseksi, eivätkä he päässeet kirkkoon tai saaneet vastaanottaa vieraita.


title: Nikolai II

text: Ajan kuluessa vartijat muuttuivat myötämielisemmiksi vankejaan kohtaan, jolloin bolševikkihallinto vaihtoi vartijat. Uudet vartijat kuuluivat pahamaineiseen tšekaan. Kuusi heistä oli bulgarialaisia ja unkarilaisia sotavankeja, joita käytettiin likaisimpiin töihin. Robert K. Massien mukaan keisariperhe tiesi kohtalonsa näiden miesten saavuttua. Vartijoiden kylmän asiallinen käytös kertoi varsin selvästi heidän olevan pyöveleitä.


title: Nikolai II

text: Nikolai II:n ja hänen perheensä teloittamisen syynä on pidetty Venäjän sisällissodan poikkeuksellisia olosuhteita. Entisen keisarin ei tahdottu pääsevän vapaaksi ja päätyvän bolševikkeja vastaan taistelevan valkoisen armeijan eläväksi symboliksi. Teloituksen ajankohdan määräsi sotatilanne. Siperiassa toimiva 45 000 miehen tšekkiläislegioona, jonka vahvistuksena oli valkoisen armeijan venäläisiä sotilaita ja upseereita, oli edennyt etelässä Jekaterinburgin kaupungin rajoille asti. Punaisen sotavoiman komentajan mukaan kaupunkia pystyttäisiin puolustamaan kolmen päivän ajan. On yleisesti uskottu, että Nikolai II:n murhakäsky annettiin Moskovasta. Myös Romanov-asiantuntijana tunnettu Robert K. Massie tulkitsee asian näin. Venäjänkielentaitoisen historioitsijan Helen Rappaportin mukaan kirjallista todistusaineistoa Leninin osuudesta ei olisi. Sitä ei alun alkaen laadittukaan tai se on kätketty taitavasti.Perinteisen käsityksen mukaan Moskovasta tulleen käskyn antoi bolševikkipuolueen keskuskomitea.


title: Nikolai II

text: Vangeille ilmoitettiin, että Moskovasta haluttiin valokuva todisteeksi heidän hyvinvoinnistaan. Heidät kerättiin yhteen, mutta kuvaajan sijasta paikalle saapui aseistautuneita vartijoita. Yöllä 16.–17. heinäkuuta 1918 pian puolenyön jälkeen miehet teloittivat koko keisariperheen ja heitä vankeuteen vapaaehtoisesti seuranneet kamarineito Anna Demidovan, perheen lääkärin tohtori Botkinin, kokki Haritonovin ja palvelija Truppin. Teloitus tapahtui Ipatjevin talon kellarissa. Teloittajat olivat etukäteen sopineet siitä kuka kenetkin ampuisi – Nikolai II kuului Pjotr Jermakoville ja Aleksandra Jakov Jurovskille. Teloitusryhmää johti Jakov Jurovski.


title: Nikolai II

text: KomissaariPjotr Jermakov väitti olleensa Ipatjevin talon vartioston päällikkö.Jermakovin kertomus teloituksesta ja ruumiiden hävittämisestä poikkeaa täysin kapteeni Jurovskin kertomuksesta. Jermakov väitti itse polttaneensa ruumiit "Neljän veljeksen" kaivosalueella (kolmen) halkokasan päällä niin perusteellisesti, ettei kynnen palastakaan jäänyt palamatta. Lisäksi Jermakov kertoo levittäneensä tuhkat kuoma-auton lavalta myrskytuuleen jolloin ne levisivät pelloille ja metsiin.


title: Nikolai II

text: Moskova ilmoitti ainoastaan, että Nikolai oli teloitettu ja että perhe oli evakuoitu luotettavaan paikkaan. Sen jälkeen Moskova kiisti vielä kahdeksan vuotta tietävänsä mitään perheen olinpaikasta.


title: Nikolai II

text:
Teloituspaikka Ipatjevin talo purettiin 1977, koska neuvostojohtajat pelkäsivät, että paikasta tulee keisarivaltaa kannattavien muistopaikka. Paikalle alettiin vuonna 2000 rakentaa kirkkoa, joka sai nimen Kirkko veren päällä. Se on Venäjän suurimpia kirkkoja, ja kirkossa oleva ikoni on kalleimpia. Kirkko on kaksikerroksinen, alempi on keisariperheen esirukouskirkko.
Moskovalainen elokuvaohjaaja Geli Rjabov julkaisi "Rodina-"lehdessä (Isänmaa) Romanovien salaisen hautapaikan vuonna 1989. Haudan toisen löytäjän jekaterinburgilaisen Aleksandr Avdoninin ehdotuksesta Rjabov kuitenkin ilmoitti paikan, joka oli vajaan kilometrin päässä oikeasta paikasta. Päivää sen jälkeen kun "Rodinan" numerot ilmestyivät Sverdlovskissa, metsään ilmaantui raskaita työkoneita, jotka alkoivat kaivaa maata Rjabovin ilmoittamasta väärästä paikasta ja kuljettivat pois kaiken irtaimen maan. "KGB", Avdoninin mukaan.


title: Nikolai II

text: Vuonna 1989 Rjabov yritti ottaa yhteyttä presidentti Gorbatšoviin pyytääkseen tämän apua hallitustasolla, jotta kysymys voitaisiin käsitellä asianmukaisesti. Gorbatšov ei katsonut aiheelliseksi vastata mitään. Koska presidentti Gorbatšov ei pannut tikkua ristiin hautalöydön eteenpäinviemiseksi päätti Rjabov julkistaa asian vapaamieliselle viikkolehti "Moskovskije Novostille" antamassaan haastattelussa joka julkaistiin huhtikuun kymmenentenä päivänä vuonna 1989. Seuraavana päivänä jokainen huomattava länsimainen sanomalehti kertoi, että kymmenen vuotta aiemmin, vuonna 1979, neuvostoliittolainen elokuvantekijä Geli Rjabov oli löytänyt keisarillisen perheen luut suosta Sverdlovskin läheltä.


title: Nikolai II

text: Elokuvaohjaaja Geli Rjabov kirjoitti myös Englannin kuningattarelle Elisabet II:lle, joka on sukua Romanoveille, ja pyysi tätä käyttämään vaikutusvaltaansa, jotta keisariperhe voitaisiin haudata kristilliseen tapaan. Kuningatar ei vastannut mitään.


title: Nikolai II

text: Max Jakobsonin mukaan Neuvostoliiton sotahistorian laitoksen johtaja kenraali Dmitri Volkogonov (1928–1995) on kirjoittamassaan Leninin elämäkerrassa todistanut sitovasti sen, että keisari Nikolai II ja hänen perheensä murhattiin Leninin ja hänen lähimpien miestensä Moskovassa tekemän päätöksen johdosta.


title: Nikolai II

text: Venäjän federaation korkein tuomioistuin totesi vuonna 2008 Nikolai II:n ja hänen perheensä joutuneen poliittisen vainon uhriksi.


title: Nikolai II

text: Venäjällä järjestettiin 2000-luvulla virallinen tutkinta, jossa pyrittiin selvittämään, olivatko Lenin ja Sverdlov syyllisiä teloituskäskyn antamiseen. Tutkinnassa ei löydetty luotettavia todisteita siitä, että Lenin tai Sverdlov olisivat olleet määräyksen takana. Tutkinta lopetettiin vuoden 2011 alussa.


title: Nikolai II

text: Ruumiit vietiin pois kuorma-autolla ja heitettiin tyhjään kaivoskuiluun. Kaivosta ei saatu räjäyttämällä sortumaan, ja siksi alastomat ruumiit nostettiin seuraavana yönä ylös ja haudattiin vielä saman yön aikana metsätiehen kohtaan, johon auto upposi ”Sikojen niityllä” (Possunotkossa). Ruumiit löydettiin vasta 1978. Elokuvaohjaaja Geli Rjabov sai Jurovskin pojalta vara-amiraali Aleksandr Jurovskilta tämän isän kirjoittaman raportin ruumiiden hautaamisesta. Raportissa oli tarkka selostus hautapaikasta Koptjakissa "Sikojen niityllä." Tämän tiessä olleen haudan Geli Rjabov ja Jekaterinburgilainen Aleksandr Avdonin löysivät 1978.Haudassa olleet yhdeksän ruumista kaivettiin ylös heinäkuussa 1991 presidentti Jeltsinin luvallaja tunnistettiin DNA-kokeilla kahta vuotta myöhemmin. Haudan kolmantena avauspäivänä tuli ilmi dramaattinen seikka, Aleksein ja yhden naisen luuranko puuttuikin haudasta.Täsmälleen 80 vuotta kuolemansa jälkeen, 17. heinäkuuta 1998, keisariperheen jäännökset, kruununperijä Alekseita ja tytär Mariaa lukuun ottamatta, haudattiin valtiollisin kunnianosoituksin Pietarin-Paavalin linnoituksen kirkkoon Pietarissa. Presidentti Boris Jeltsin piti hautajaisissa hyvin sovinnollisen, joskin selkeästi venäläiskansallisen puheen.


title: Nikolai II

text: Jurovski mainitsi raportissaan polttaneensa lähistöllä hovineiti Demidovan ja Aleksein. Asiantuntijoiden mukaan ruumista ei voida metsäolosuhteissa polttaa vajaassa viidessä tunnissa mikä aika Jurovskilla oli käytettävissä polttamiseen Tästä syystä etsintöjä jatkettiin kahden ruumiin löytämiseksi.


title: Nikolai II

text: Amerikkalaiset yrittivät myös etsia kahta puuttuvaa ruumista 1990-luvulla ääniaaltoja käyttävän laitteen avulla, mutta eivät niitä kuitenkaan löytäneet, koska maa oli myllerretty piloille.


title: Nikolai II

text: Historian harrastaja Sergei Plotnikov oletti löytäneensä elokuussa 2007 Aleksein ja Marian (tai Anastasian) jäännöksiä 70 metrin päästä siitä paikasta mihin muut perheenjäsenet oli haudattu. Jäännökset sisälsivät 7 hammasta js 44 luunpalaa jotka olivat kooltaan muutamasta millimetristä muutamaan senttimetriin.Kolme hammasta, joissa oli hopea-amalgaami paikat, ja 29 luunpalaa oletettiin kuuluneen Alekseille.


title: Nikolai II

text: Jäännösten kuuluminen keisariperheen jäsenille varmennettiin kolmella DNA-testillä. DNA-todisteiden lisäksi käytettiin aihetodisteina Aleksein lähes täydellisesti palaneen ruumiin jäljelle jääneiden hampaiden korkealaatuisia hopea-amalgaamipaikkoja, jotka olivat samanlaisia kuin muiden perheenjäsenten hammaspaikat.


title: Nikolai II

text:
Venäjän pakolaiskirkko on julistanut aikoja sitten keisarin perheen pyhiksi. Venäjän ortodoksisen kirkon synodin päätöksellä keisari Nikolai II ja hänen perheensä kanonisoitiin elokuussa 2000 pyhiksi. Ortodoksinen kirkko ei kuitenkaan tunnusta 1991 löydettyjen ja DNA:lla lännessä tunnistettujen ruumiiden kuuluvan keisariperheelle eikä heidän palvelijoilleen.Ortodoksinen kirkko pitäytyy Pjotr Jermakovin 1930-luvulla esittämään tarinaan, että ruumiit poltettiin ja rikoksen jäljet haihtuivat savuna ilmaan. Japanilainen Tatsuo Nagani oli 2004 sitä mieltä, etteivät 1991 löydetyt luut kuulu Romanoveille eikä heidän palvelusväelleen. Professori, oikeushammaslääkäri Helena Ranta on tutkinut Nikolain kalloksi oletetun kallon hampaat. Ranta oletti 1995, että kysymyksessä ei ole Nikolain kallo. Ranta vaati kallosta tehtäväksi DNA-testin, mutta venäläiset eivät siihen suostuneet.Ortodoksikirkko vaatii jo haudattujen ylöskaivamista, jotta varmistettaisiin ovatko he todella Nikolai II, Aleksandra, Olga, Tatjana ja Anastasia.
Perheestä on olemassa kahden tyyppisiä ikoneita. Toisessa heidät on puettu keskiaikaisiin asuihin, toisessa 1900-luvun alussa käyttämiinsä pukuihin. Keskiaikaistyylisessä ikonissa Nikolailla on turkisreunustettu Monomahin kruunu ja ensimmäisten Romanovien aikaiset kruunajaisvaatteet. Tosiasiassa hän ei koskaan käyttänyt tätä tsaarien kruunua, jonka käyttö oli lopetettu jo Pietari Suuren aikana. Robert K. Massien mukaan Nikolai olisi halunnut ottaa sen uudelleen käyttöön, mutta hoviprotokolla ei sallinut sitä.


title: Nikolai II

text: Karlovcin synodi, jonka hallussa ovat Nikolai Sokolovin tutkimuskomission materiaali ja löydökset, kuten korut, napit, vaatteiden kappaleet ja kunniamerkit, keisarinnan irronnut sormi ja Anastasian lemmikkispanielin Jimmyn kaulapanta, kanonisoi keisariperheen jäsenet jo vuonna 1960.


title: Seksofoni

text: Seksofoni oli Erkki Kurenniemen 1960-luvulla suunnittelema elektroninen soitin. Seksofonin soittajat koskettelevat antureita, jotka mittaavat ihon sähkönjohtavuutta, mikä muuntelee syntetisaattorin ääntä. Seksofonin osti myöhemmin ruotsalainen sähkömuusikko Ralph Lundsten.


title: YleQ

text: YleQ (joskus myös YleKuu) oli pääkaupunkiseudulla perinteisessä analogisessa verkossa ja digitaalisesti koko valtakunnassa kuulunut Yleisradion radiokanava. Aikaisemmin taajuudella oli kuultavissa Radio Aino, mutta tämä lakkautettiin vuoden 2003 alussa Yleisradion radiouudistuksen myötä. Lopettamiseen oli todennäköisenä syynä digiradiovastaanotinten huono menekki.


title: YleQ

text: YleQ uudistui ensimmäisen vuotensa jälkeen keväällä 2004 muuttamalla merkittävästi musiikillista profiiliaan. Kanavan viimeisimpiä erityispiirteitä olivat toimitetun radiopuheen ja laajan musiikkitarjonnan ohjelmaradio, jolle tunnusomaista oli kiireettömyys ja keskittyneisyys. Tarjonnassa korostui populaarimusiikki ja -kulttuuri.


title: YleQ

text: Yleisradio ilmoitti 6. kesäkuuta 2006 lopettavansa YleQ-kanavan. Lähetys loppui keskiyöllä 17.–18.9.2006. Kanavan ohjelmia siirtyi YleX-, YLE Radio Suomi ja YLE Radio 1 -kanaville. YleQ:n tilalle perustettiin puheradiokanava Yle Radio Peili (nykyisin Yle Puhe).


title: YleQ

text: Tuomas Enbuske, Marko Gustafsson, Tero Liete, Susanna Korhonen, Kai Ulmanen, Olga K, Norppa, Laura Airaksinen, Eve Mantu, Jake Nyman, Ivan Puopolo (Thank God It's Puopolo), Markus Turunen, Pekka Vitikka ja Jani Juntunen.


title: Avicenna

text: Avicenna ( tai lyhyesti Ibn Sina; 980–1037) oli persialainen lääkäri, filosofi ja tiedemies. Hänen tuotantonsa koostuu 450 teoksesta lähinnä filosofian ja lääketieteen alalta.


title: Avicenna

text: Monet pitävät Avicennaa nykyaikaisen lääketieteen isänä. Hän oli tunnettu Aristoteleen kommentaattori, ja hän pyrki ajattelussaan yhdistämään uusplatonismin ja aristotelismin. Hänen pääteoksellaan "Al-Shifa" ("Sielun tervehtymisen kirja") oli suuri vaikutus myös keskiajan länsimaisiin filosofeihin, kuten Tuomas Akvinolaiseen.


title: Avicenna

text: Avicennan elämä tunnetaan melko hyvin. Hänen omaelämäkertansa kattaa hänen elämänsä kolmekymmentä varhaisinta vuotta, ja loput on kirjoittanut ylös hänen oppilaansa al-Juzajani, joka oli myös hänen sihteerinsä ja ystävänsä.


title: Avicenna

text: Avicenna syntyi vuonna 980 (islamilaisen ajanlaskun vuonna 370) Afshanassa, äitinsä kotipaikkakunnalla, lähellä Buharaa, nykyisessä Uzbekistanissa. Hänen isänsä oli Samanidien hallinnon virkamies, ja koulutti hänet huolellisesti Buharassa. Avicenna kuvaa elämäkerrassaan lähinnä opintojaan ja korostaa kriittistä suhtautumistaan kaikkeen tietoon Aristoteleen filosofian hengessä. Kertomalla torjuneensa opintoihinsa kuuluneet islamin ismaili-suuntauksen opit hän korosti elämäkerrassaan, että jo nuorella iällä hänelle jäivät vieraaksi kaikki autoritaariset aatteet. Hänen itsenäistä ajatteluaan tukivat hänen älykkyytensä ja poikkeuksellisen hyvä muistinsa. Niillä hän hämmästytti naapureitaan muistamalla laajasti sekä Koraania että arabialaista runoutta ulkoa kymmenen vuoden iässä. Hänen kerrotaan voittaneen jotkut opettajansa jo neljäntoista vuoden iässä, ja hänet laitettiin lopulta yksityisopettajan alaisuuteen.


title: Avicenna

text: Viimeiset kymmenen tai kaksitoista vuotta Avicenna vietti Abu Ya'far 'Ala Addaulan palveluksessa toimien tämän lääkärinä ja yleisenä kirjallisuuden ja tieteen neuvonantajana, ottaen osaa jopa tämän lukuisille sotaretkille.


title: Avicenna

text:
Näiden vuosien aikana hän alkoi tutkia kirjallisuutta ja filologiaa. Kerrotaan, että häntä yllytti tähän hänen kirjoitustyylistään saamansa kritiikki. Innokkaasta opiskelustaan huolimatta hän ei kuitenkaan koskaan unohtanut rakkauttaan erilaisiin ruumiillisiin nautintoihin. Hänet tunnettiin rakkaudestaan viiniin ja naisiin yhtä paljon kuin rakkaudestaan oppimiseen. Tämä tieto perustuu kuitenkin Abu’l-Ḥasan Bayhaqīn tekemiin myöhempiin lisäyksiin Avicennan elämäkertaan.
Joskus hänen ystävänsä kehottivat häntä hidastamaan tahtiaan, ja ottamaan elämän kohtuullisemmin. Hän kieltäytyi, sanoen pitävänsä enemmän lyhyestä mutta leveästä elämästä, kuin kapeasta mutta pidemmästä elämästä. Kuolinvuoteellaan häntä kohtasivat tunnonvaivat, ja hän luovutti omaisuutensa köyhille, palautti vääryydellä saadut voitot, vapautti orjansa, ja kuunteli joka kolmas päivä kuolemaansa saakka Koraanin lukemista. Hän kuoli heinäkuussa 1037 58-vuotiaana, ja hänet haudattiin Hamadaniin.


title: Avicenna

text: Ibn Sinaa voidaan hyvin verrata sellaisiin suuruuksiin kuten Abu Bakr Mohammad Ibn Zakariya al-Raziin. Länsimaissa häntä kuitenkin muistetaan harvoin ja hänen merkityksensä lääketieteen kehitykseen unohdetaan usein.


title: Avicenna

text: Ibn Sinaa pidetään usein sekä suurena filosofina että lääkärinä. Hänen filosofiansa ei muodostanut mitään koulukuntaa, joka olisi säilynyt hänen jälkeensä. Lännessä on kiinnitetty huomiota ainoastaan osaan hänen filosofiastaan, jota kutsutaan "latinalaiseksi avicennalaisuudeksi". Toinen, muun muassa Suhrawardin ylistämä merkittävä osa hänen filosofiastaan on yhä suurimmaksi osaksi tuntematonta lännessä. Tätä merkittävää osaa kutsutaan nimellä حكمت مشرقيه tai "hikmat-al-mashriqqiyya". Joissain kirjoituksissaan hän on pitänyt tätä merkittävimpänä saavutuksenaan. Suhrawardin sanotaan lopettaneen sen, minkä Ibn Sina aloitti.


title: Avicenna

text: Ibn Sina kirjoitti filosofiassa laajalti myös muun muassa logiikan, etiikan ja metafysiikan aloista. Kaikki hänen teoksensa oli kirjoitettu arabiaksi, joka oli tuon ajan tieteen "de facto" -kieli, tai persiaksi, joka oli hänen äidinkielensä. Joillakin lähes puhtaalla persian kielellä kirjoitetuilla teoksilla on edelleen myös kielitieteellistä merkitystä.


title: Avicenna

text: Päinvastoin kuin esimerkiksi Tuomas Akvinolainen, joka otti Aristoteleen opetukset melko suoraan kirkon dogmaksi, Avicenna myös korjasi Aristotelesta usein, ja rohkaisi yleisöä käymään ajatuksista keskustelua ijtihadin, islamilaisen lain tulkinnan, hengessä. Näin hän on yksi ensimmäisiä tieteelliseen metodiin kuuluvan vertaisarvioinnin suuria puolestapuhujia ja merkittäviä kehittäjiä.


title: Avicenna

text: Ibn Sinan nimiin on laitettu yli 100 tutkielmaa. Jotkut niistä ovat vain muutaman sivun käsittäviä lehtisiä, jotkut taas useita kirjoja käsittäviä teoksia. Tunnetuin teoksista on 14-osainen "Lääketieteen kaanon", ja joka oli lääketieteen keskeisin teos Länsi-Euroopassa 700 vuoden ajan. Suurin osa Avicennan maineesta on teoksen ansiota. Teos luokittelee ja kuvaa tauteja, ja hahmottelee niiden oletettuja syitä. Teos käsittelee myös hygieniaa, yksinkertaisia ja monimutkaisempia lääkkeitä, sekä eri ruumiinosien toimintaa.


title: Averroës

text: Averroës eli Abū 'l-Walīd Muḥammad ibn Aḥmad ibn Rušd tai lyhyesti Ibn Rušd (1126 Córdoba – 10. joulukuuta 1198 Marrakech) oli andalusialais-arabialainen filosofi ja lääkäri. Hänen kirjoituksensa käsittelevät lähinnä filosofiaa, islamilaista lakia, matematiikkaa ja lääketiedettä.


title: Averroës

text: Averroës oli tunnettu Aristoteleen kommentaattori, ja häntä pidettiin keskiajalla korkeassa arvossa myös länsimaisten filosofien joukossa. Tuomas Akvinolainen käyttää Averroëksesta nimeä "Kommentaattori". Averroës pyrki tuotannossaan yhdistämään aristoteelisen filosofian Koraanin opetuksiin, vastaavasti kuin Akvinolainen Raamatun opetuksiin.


title: Averroës

text: Averroës syntyi Córdobassa, Espanjassa. Hän oli lähtöisin lainoppineesta perheestä. Hänen isoisänsä Abu Al-Walid Muhammad (k. 1126) oli Córdoban ylin tuomari Almoravidien aikana. Hänen isänsä, Abu Al-Qasim Ahmad, toimi samassa tehtävässä Almohadien dynastian alkuun eli vuoteen 1146 saakka.


title: Averroës

text: Ibn Tufail (Abubacer), kalifi Abu Ya'qub Yusuf I:n filosofivisiiri, esitteli Averroëksen hoville ja Avenzoarille (Ibn Zuhr), tunnetulle lääkärille. Heistä tuli ystäviä. Vuonna 1160 Averroëksesta tehtiin Sevillan šaria-tuomari, ja hän toimi useissa tehtävissä sekä Sevillassa, Córdobassa että Marokossa uransa aikana.


title: Averroës

text: Averroës kirjoitti laajoja kommentaarioita Aristoteleen teoksista sekä lääketieteellisen ensyklopedian. Jacob Anatoli käänsi hänen teoksensa arabian kielestä hepreaksi 1200-luvulla. Hänen tunnetuin omaperäinen filosofinen teoksensa on "Tahafut al-tahafut" ("Hajanaisuuden hajanaisuus"), jossa hän puolusti aristoteelista filosofiaa al-Ghazaliin teoksessa "Tahafut al-falasifa" ("Filosofien hajanaisuus") esittämiä väitteitä vastaan. Hän esitti puolestaan itse väitteitä varhaisempaa islamilaista Aristoteles-oppinutta, Avicennaa, vastaan. Hän halusi osoittaa, että teos on ristiriidassa itsensä kanssa ja halvensi islamin opetuksia.


title: Averroës

text: Averroësin kohtaaminen toisen islamilaisen filosofin Ibn Arabin kanssa on merkitty muistiin. Hän halusi kyseenalaistaa Ibn `Arabin mystisten näkyjen sisällön ja tiedusteli heidän kohdatessaan, ovatko mystisten näkyjen sisällöt sovussa filosofian kanssa. Kertomuksen mukaan Ibn `Arabi vastasi hänelle: "Kyllä ja ei. Sanojen 'kyllä' ja 'ei' välissä sielut lentävät aineen taakse." Ibn Arabi tulkitsi islamilaista uskontunnustusta "La ilaaha illa-Allah" siten, että Allah on kaikki ja kaikki on Allah; että ainoa olevainen on Allah. Tämä oli panteismia eli uskoa siihen, että Jumala ja maailmankaikkeus ovat yhtä. Myöhemmin Averroësin kerrotaan ylistäneen Ibn `Arabia yhdeksi aikansa suurimmista ajattelijoista.


title: Averroës

text: 1100-luvun lopulla Andalusian yli pyyhkäisi fanatismin aalto eivätkä Averroëksen korkeat yhteydet pystyneet suojelemaan häntä poliittisilta ongelmilta. Hänet julistettiin pannaan ja karkotettiin eristyksiin ja tarkkaan valvontaan Córdoban lähelle. Hän kuoli Marrakechissa, Marokossa. Monet hänen logiikkaa ja metafysiikkaa käsittelevistä teoksistaan ovat kadonneet lopullisesti tuonaikaisen sensuurin takia.


title: Averroës

text: Dante nimeää Averroëksen "Jumalaisessa näytelmässä" ja on sijoittanut hänet limbukseen muiden "hyveellisten pakanoiden" seuraan. Tämä heijasteli sitä kunnioitusta, jota Averroësta kohtaan tunnettiin myös keskiajan eurooppalaisten oppineiden keskuudessa.


title: Averroës

text: Averroës pyrki yhdistämään Aristoteleen filosofian islaminuskoon. Averroëksen mukaan uskonnon ja filosofian välillä ei ollut eikä voinut olla konfliktia. Hän oli sitä mieltä, että totuus voidaan saavuttaa kahdella tavalla: joko filosofialla tai uskonnolla. Tässä hän oli täysin samoilla linjoilla myöhempien keskiaikaisten kristittyjen skolastikkojen kanssa.


title: Averroës

text: Averroës uskoi maailmankaikkeuden ikuisuuteen, niin kuin Aristoteles opetti, ja ennalta olevien muotojen olemassaoloon eli Platonin ideaoppiin, vaikka Aristoteles vastustikin ajatusta.


title: Averroës

text: Averroës tunnetaan ennen kaikkea Aristoteleen teoksistä tekemistään käännöksistä ja kommentaarioista. Tuohon aikaan Aristoteleen teokset oli enimmäkseen unohdettu läntisessä Euroopassa. Ennen vuotta 1150 latinalaisessa Euroopassa oli olemassa ainoastaan joitakin Aristoteleen teosten latinankielisiä käännöksiä, esimerkiksi Boëthiuksen kääntäminä, eikä niitä tutkittu tai arvostettu paljoakaan oppineiden munkkien joukossa. Aristoteleen perintö palautettiin länteen 1100-luvun alkupuolella Averroëksen käännöksistä ja teoksista tehtyjen latinankielisten käännösten kautta.


title: Averroës

text: Averroës kirjoitti Aristoteleen teoksista kolmen vuosikymmenen aikana, ja hän kirjoitti kommentaariot lähes jokaiseen säilyneeseen teokseen lukuun ottamatta Aristoteleen "Politiikkaa", johon hän ei päässyt käsiksi. Averroëksen ajatukset vaikuttivat suuresti muun muassa Sigerus Brabantilaiseen ja Tuomas Akvinolaiseen sekä muihin aristoteelista logiikkaa arvostaneisiin kristittyihin skolastikkoihin erityisesti Pariisin yliopistossa. Tunnetut skolastikot, kuten Akvinolainen, pitivät Averroësta niin merkittävänä, että he eivät viitanneet tähän nimellä vaan kutsuivat häntä "Kommentaattoriksi" ja Aristotelesta "Filosofiksi".


title: Averroës

text: Teoksessaan "Fasl al-Maqāl" ("Kiistaton tutkielma") Averroës painotti analyyttisen ajattelun merkitystä esiehtona Koraanin tulkitsemiselle. Tämä oli ristiriidassa oikeaoppisen islamilaisen ajattelun kanssa, jossa painopiste oli analyyttisen ajattelun sijasta Koraanin ulkopuolisten lähteiden laajassa tuntemisessa.


title: Averroës

text: Averroës ei jättänyt jälkeensä omaa koulua, ja hänen kuolemansa merkitsi liberaalin ajattelun ajan päättymistä maurilaisessa Espanjassa.


title: Averroës

text: Ibn Rušd oli myös Maliki-koulukunnassa arvostettu lainoppinut. Hänen tunnetuin teoksensa tältä alalta on "Bidāyat al-Mujtahid wa Nihāyat al-Muqtaṣid", tekstikirja Maliki-koulukunnan opeista vertailevassa kehyksessä. Hän kirjoitti myös teoksen "al-Bayān wa’l-Taḥṣīl, wa’l-Šarḥ wa’l-Tawjīh wa’l-Ta`līl fi Masā’il al-Mustakhraja", joka oli pitkä ja yksityiskohtainen kommentaario, joka perustui of Muḥammad al-`Utbī al-Qurtubīn teokseen "Mustakhraja".


title: Ympärileikkaus

text: Ympärileikkaus (lat. "circumcisio") tarkoittaa esinahan poistamista siittimen ympäriltä. Se voidaan tehdä lääketieteellisistä, kuten tiukkuudesta johtuvista, uskonnollisista tai kulttuuriperinteisiin liittyvistä syistä. Esinahkaa poistetaan niin, että terska jää joko osittain tai kokonaan paljaaksi sen mukaan, poistetaanko esinahka kokonaan vai ei. Leikkaus tehdään usein paikallis- tai spinaalipuudutuksessa, ja siinä käytetään tavallisesti itsestään sulavia ompeleita.


title: Ympärileikkaus

text: Arviolta joka kolmas mies on ympärileikattu . Vuosittain ympärileikataan noin 15–20 miljoonaa, joista noin 12 miljoonaa muslimimaissa ja noin 100 000 juutalaisuuden parissa. Miesten ympärileikkaus on yleistä myös Yhdysvalloissa (75 % miehistä) ja Filippiineillä (90 %), sekä perinteisesti myös osassa Saharan eteläpuolista, ei-islamilaista Afrikkaa (Angola, Kongo ja Nigeria 90 %, Ghana 85 %). Se on tavallista myös Australiassa (59 %), Etelä-Koreassa (60 %), Kanadassa (30 %) ja Meksikossa (28 %).


title: Ympärileikkaus

text: Ympärileikkauksen oikeutuksesta ihmisoikeuksien näkökulmasta kiistellään. Samoin ympärileikkauksen terveyshaitoista ja -hyödyistä on eri maiden lääkäriliitoilla keskenään ristiriitaisia näkemyksiä.


title: Ympärileikkaus

text:
Yhdysvalloissa suurin osa miehistä on ympärileikattuja ja ympärileikkaamattomia peniksiä saatetaan vieroksua.
Suomessa poliisi on joskus tutkinut muista kuin lääketieteellisistä syistä tehtyjä ympärileikkauksia törkeinä pahoinpitelyinä. Vuonna 2008 korkein oikeus vapautti perusteettomasta ympärileikkauksesta syytetyt. Oikeusministeri esitti huhtikuussa 2012 erillislain säätämistä tilanteen selventämiseksi.


title: Ympärileikkaus

text: Sexpon asiantuntija Eeva Matsuuken mukaan poikien ei-lääketieteellisiä ympärileikkauksia tulisi kutsua silpomisiksi kuten tyttöjenkin kohdalla tehdään.


title: Ympärileikkaus

text: Ympärileikkauksen perinne juontaa juurensa pääosin varhaisista kulttuureista, joissa peniksiä muutettiin rituaalinomaisesti alkaen peniksen miltei halkaisevista paisuvaiskudoksen syvistä viilloista aina sukuelimien alueen ihon täydelliseen poistoon asti. Äärimmäisen vakavat vammat toivat kenties miehelle yhteisössään korkeamman aseman tai toimivat siirtymäriittinä lapsuudesta miehuuteen.


title: Ympärileikkaus

text: Lähi-idässä ympärileikkaus tunnettiin laajalti, antiikin sumereilla Kaksoisvirtainmaassa, seemiläisillä Arabian niemimaalla sekä Sudanissa ja Egyptissä. Egyptin Kuolleiden kirjassa kerrotaan auringon jumala Ra:n ympärileikanneen itsensä.


title: Ympärileikkaus

text:
Miesten ympärileikkausta harjoittivat myös Australian aboriginaalit ja Tyynen valtameren asuttaneet Polynesialaiset.
Myös Etelä- ja Väli-Amerikan, sekä Karibian saarten intiaanikulttuurit ja -kansat harjoittivat ympärileikkausta. Se oli ilmeisesti käytössä alkuun seremoniallisesti ja myöhemmin aikuistumisriittinä.


title: Ympärileikkaus

text: Raamatun mukaan Jumala antoi Aabrahamille käskyn ympärileikata kaikki miespuoliset jälkeläisensä. Sekä juutalaiset että muslimit kunnioittavat Aabrahamia esi-isänään ja noudattavat laajasti ympärileikkauksen perinnettä.


title: Ympärileikkaus

text: Usein suurimpana juutalaisena filosofina pidetty keskiajalla elänyt Moses Maimonides perusteli ympärileikkausta seksuaalisen halun ja kyvyn vähentämisellä moraalin korjaamiseksi sekä ryhmään sitouttamisella.


title: Ympärileikkaus

text: Raamatun Uudessa Testamentissa mainitaan Luukkaan evankeliumissa (2:21), että Jeesus ympärileikattiin 8. päivänä syntymänsä jälkeen, aikansa tavan mukaan. 1000-luvulta lähtien Jeesuksen ympärileikkaus on ollut suosittu aihe kristillisessä taiteessa. Ortodoksit, katolilaiset ja anglikaanit viettävät Jeesuksen ympärileikkauksen juhlapäivää.


title: Ympärileikkaus

text: Lääkäri Peter Charles Remondino esitti teoksessaan History of Circumcision (1891), että ympärileikkaus olisi saattanut myös olla alun perin vangituille ja orjuutetuille vihollismiehille suoritettu merkitseminen, kastraatiota lievempänä, erottamaan heidät pysyvästi yhteisön omista miehistä.


title: Ympärileikkaus

text: Englanninkielisissä maissa miesten ympärileikkauksen historiaan liittyy terveysajattelu. Ympärileikkauksen ajateltiin parantavan joitain sairauksia ja erityisesti ehkäisevän niitä.


title: Ympärileikkaus

text: Nykyisin yleisesti tunnetulla miesten ympärileikkauksella on tässä suhteessa yhteys menneisyyteen, sillä nykymuotoisella miesten ympärileikkauksella on samoin jo alkujaan pyritty yhteisön kollektiiviuden lujittamiseen ja yksilön aseman määrittelyyn yhteisössä. Tältä osin miesten ympärileikkauksella on sama perinteen alkuun saattanut tarkoitus kuin naisten ympärileikkauksella siltä ajalta, kun keholle tehdyillä muutoksilla ei vielä tavoiteltu tietoisen järjestelmällisesti varsinaisia terveydellisiä hyötyjä.


title: Ympärileikkaus

text: Esinahan poistamiseksi on kehitetty monia leikkausmenetelmiä. Länsimaissa esinahka poistetaan yleisimmin halkaisemalla se ensin pituussuunnassa ja sen jälkeen se poistetaan terskan ympäriltä. Esinahan poiston jälkeen verisuonet sidotaan tai poltetaan kiinni.


title: Ympärileikkaus

text: Ympärileikkaukseen kuuluu vanha "metzitzah b’peh" -rituaali, jossa leikkaaja imee suullaan verta peniksen leikkaushaavasta. Nykyään se on harvinainen muiden kuin ääriortodoksien keskuudessa, muut imevät esimerkiksi pipetillä.


title: Ympärileikkaus

text: Esimerkiksi New York Cityssä suulla imemistä arvioidaan tehdyn 3600 vauvalle vuosina 2000 - 2011. Näistä 11 sai herpeksen ja 2 kuoli. Suuherpestä kantaa 70 % kaupungin aikuisväestöstä ja muutkin infektiot voivat tarttua syljestä. Kaupunki suunnittelee rituaalin kieltämistä, koska sitä ei voi tehdä turvallisesti. Ääriortodoksit pitävät tätä uskonnonvapauden rikkomisena, ja holokaustista selvinnyt ympärileikkaajien järjestön puheenjohtaja A. Romi Cohn ilmoittaa menevänsä mieluummin vankilaan. Brooklynissä juutalainen uskonnollinen oikeusistuin ilmoitti oraali-imennän olevan pakollinen osa ympärileikkaamista, mutta toiset juutalaisjohtajat ovat eri mieltä. Kyseessä olisi ilmeisesti Yhdysvaltain ensimmäinen ympärileikkaamisen rajoitus, mutta se tapahtuisi jatkona Saksan, Tanskan ja muiden maiden askelille kohti ympärileikkaamisen rajoittamista tai kieltämistä.


title: Ympärileikkaus

text: Miesten ympärileikkaus on saanut osakseen paljon keskustelua. Ympärileikkaus on suurelta osin yleisesti hyväksytty silloin kun se on tehty lääketieteellisin perustein ja asiallisesti. Lääketieteellisinä perusteluina ympärileikkaukselle on aiemmin pidetty muun muassa vähentyneitä virtsatietulehduksia, penis- eli siitinsyöpää ja sukupuolitauteja sekä hygieniasyitä. Jotkut tutkimukset ovat osoittaneet ympärileikkauksen vähentävän hetero-miehillä todennäköisyyttä saada HIV-tartunta naisen sukuelimistä, koska ympärileikkauksessa poistetaan miehillä tartuntaherkkää esinahan ohutta ihoa. Myös Maailman terveysjärjestö WHO on alkanut varovasti muuttaa asennettaan myönteisemmäksi ainakin HIV:n pahimmin koettelemilla alueilla, Saharan eteläpuolisessa Afrikassa. Lancet-lehdessä 2009 julkaistussa tutkimuksessa todettiin, ettei HIV-positiivisten miesten ympärileikkaus vähennä ollenkaan taudin tarttumista naiskumppanille, toisin kuin aiemmassa tutkimuksissa, koska se ei vähennä tietenkään lainkaan HIV-positiivisen miehen siemennesteen aiheuttamaa tartuntavaaraa seksikumppanille, suojaamattomassa seksissä.


title: Ympärileikkaus

text: Suomessa perusteltuna syynä ympärileikkaukseen, mahdolliset haitat huomioon ottaen, pidetään esinahan tiukkuutta.


title: Ympärileikkaus

text: Ympärileikkaus voi auttaa liian herkästä laukeamisesta kärsiviä miehiä, koska ympärileikkauksessa poistetaan peniksen herkintä iho-osaa ja siten se voi hillitä yliherkkää kiihottumista ja näin ollen yhdyntä voi kestää pidempään ja olla naiselle nautinnollisempaa.


title: Ympärileikkaus

text: National Organization of Circumcision Information Resourcen mukaan yksikään kansallinen tai kansainvälinen lääketieteellinen järjestö ei suosittele rutiininomaista ympärileikkaamista.


title: Ympärileikkaus

text: Suomen Lääkäriliitto ja Ruotsin lastenlääkäriliitto vaativat lasten ei-lääketieteellis -perusteisten ympärileikkausten kieltämistä lailla.


title: Ympärileikkaus

text: Hollannin kuninkaallisen lääkäriliiton (KNMG, 2010) mukaan ei-terapeuttinen poikien ympärileikkaus loukkaa lapsen oikeutta itsemääräämisoikeuteen ja ruumiilliseen koskemattomuuteen. Liitto kehottaa lääkäreitä kertomaan operaation lääketieteellisistä ja psykologisista riskeistä ja vakuuttavien lääketieteellisten hyötyjen puutteesta. Liiton mukaan poikien ympärileikkauksen kieltämiseen lailla on yhtä hyvät perusteet kuin tyttöjen sukupuolielinten silpomisen kohdalla.


title: Ympärileikkaus

text: Kanadan lastenlääkärijärjestön mukaan ympärileikkauksia ei pidä tehdä rutiininomaisesti, ympärileikkaus ei ole terapeuttista (lääketieteellisesti perusteltua) ja monet lastenlääkärit eivät enää tee ympärileikkauksia. Myöskään Australian ja Uuden-Seelannin lääkäriliiton mukaan poikien rutiiniluonteiseen ympärileikkaukseen ei ole lääketieteellisiä syitä.


title: Ympärileikkaus

text: Uskonnollisin perustein ympärileikkausta pojille suoritetaan juutalaisuudessa ja islamissa - myös Luukkaan evankeliumi kertoo (2:21), että Jeesus ympärileikattiin 8. päivänä syntymänsä jälkeen. Toisaalta sekä juutalaisista että muslimeista osa vastustaa myös poikien ei-terapeuttista ympärileikkausta. Suomessa muun muassa Lääkäriliitto sekä Lastensuojelun keskusliitto ovat ottaneet eettisin perustein kielteisen kannan uskonnollisin perustein suoritettaviin ympärileikkauksiin.


title: Ympärileikkaus

text: Yhdysvalloissa keskimäärin yli puolet vanhemmista on ympärileikkauttanut poikalapsensa – enemmän kulttuuriperinnön kuin uskonnollisten syiden ohjaamana –, joskin ympärileikkausten lukumäärä on vähentynyt viime vuosikymmeninä koko liittovaltion alueella. Kehitys on ollut leimallisinta eritoten itä- ja länsirannikoiden suurille väestökeskittymille, joihin muuttaa väestöä muista maista. Ympärileikkaus on selvästi yleisempää Yhdysvalloissa syntyneiden kuin maahanmuuttajien keskuudessa. Vuonna 2010 ympärileikkaukset ovat vähentyneet noin kolmannekseen ikäluokasta.


title: Ympärileikkaus

text: Muita maita, joissa ympärileikkaus kuuluu enemmistökulttuuriin, ovat Etelä-Afrikka, Etelä-Korea, Samoa, Togo, Tonga ja Vanuatu.


title: Ympärileikkaus

text: Ympärileikkaus kuuluu myös eräiden heimojen initiaatioriitteihin. Pelkästään Etelä-Afrikassa niissä on kuollut yli 250 ihmistä vuosina 1995 - 2003.


title: Ympärileikkaus

text: Monien juutalaisten mielestä uskontoon kuuluu poikavauvojen ympärileikkauttaminen kahdeksanpäiväisinä. Usein suurimpana juutalaisena filosofina pidetty Moses Maimonides perusteli ympärileikkausta seksuaalisen halun ja kyvyn vähentämisellä moraalin korjaamiseksi sekä ryhmään sitouttamisella.


title: Ympärileikkaus

text: Kun roomalaiset ajoivat juutalaiset maanpakoon Juudeasta vuosien 66–70 ja 132–135 juutalaissotien jälkeen, tuli juutalaismiesten ympärileikkauksesta entistä keskeisempi sisäinen tunnusmerkki juutalaisyhteisöön kuulumisesta.


title: Ympärileikkaus

text: Sexpon Eeva Matsuuken mukaan ympärileikkauksen vastustaminen ei ole tietyn etnisen ryhmän vastustamista, koska operaatiota vastustaa osa juutalaisista ja muslimeista.


title: Ympärileikkaus

text: Jews Against Circumcision (JAC) on kaikkien englanninkielisten maiden juutalaisten ympärileikkausta vastustava järjestö, jonka jäseninä on myös rabbeja ja ortodoksijuutalaisia. Järjestön mukaan Tooran alkuperäinen versio (Jahven kirja) ei edes mainitse ympärileikkausta, vaan tapa on ihmisten kehittämä ja sen tarkoitus on mm. ehkäistä masturbaatiota. Sen sijaan esimerkiksi orjuus ja ihmisuhrit ovat JAC:n mukaan Tooran pyhittämiä, mutta silti nekin on voitu hylätä ihmisoikeusvastaisina.


title: Ympärileikkaus

text: Enemmistö muslimeista ympärileikkauttaa poikalapsensa, vaihtelevassa iässä. Moni muslimi ajattelee sen kuuluvan islamiin.


title: Ympärileikkaus

text: Yksin Koraani -liike (Quran alone) torjuu poikien ympärileikkaamisen, koska Koraani ei mainitse ympärileikkausta lainkaan, mutta sanoo Allahin luoneen ihmisen täydellisenä ja parhaalla mahdollisella tavalla suunniteltuna (Koraani: 25:2, 40:64, 64:3, 95:4) ja Koraanin katsotaan kieltävän ihmisruumiin muokkaamisen (Koraani: 32:7, 82:7–8, 95:4, 4:119).


title: Ympärileikkaus

text:
Luukkaan evankeliumi kertoo (2:21), että Jeesus ympärileikattiin kahdeksan päivän ikäisenä aikansa juutalaisen tavan mukaan. Paavalin kirjeessä Filippiläisille puhutaan Paavalin omasta ympärileikkauksesta sitten laajemminkin.
Jeesuksen ympärileikkauksesta tuli varsin suosittu aihe 1000-luvulta lähtien katolis-kristillisessä taiteessa. Useammallakin eurooppalaisella kirkolla väitetään olevan uskonnollisena reliikkinä Jeesukselta ympärileikattu esinahka.
Ortodoksit, sekä osa katolilaisista ja anglikaaneista viettää tammikuun 1. päivää Jeesuksen ympärileikkauspäivänä.


title: Ympärileikkaus

text: Yhdysvaltain lastentautien akatemian elokuussa 2012 antaman julkilausuman mukaan sylivauvojen ympärileikkauksen terveyshyödyt ovat operaatioon liittyviä riskejä suuremmat. Järjestö ei kuitenkaan suosittele ympärileikkausta rutiininomaisesti kaikille lapsille. Muissa länsimaissa suhtaudutaan epäilevämmin ympärileikkauksen väitettyihin terveyshyötyihin; mm. Suomen lääkäriliitto vastustaa muista kuin terveydellisistä syistä tehtäviä ympärileikkauksia.


title: Ympärileikkaus

text: Esinahka suojaa vaippaikäisiä virtsatulehduksilta sekä hankaumilta ja ihottumilta peniksen alueella. Toisaalta ympärileikkaus vähentää virtsatulehdusriskiä myöhemmässä vaiheessa.


title: Ympärileikkaus

text: Esinahan poiston väitetään joissain tutkimuksissa vähentävän miehen kokemaa nautintoa ja toisinaan mahdollisesti vaikeuttavan siemensyöksyn saavuttamista yhdynnässä terskan tuntoherkkyyden vähennyttyä, toisaalta samasta syystä väitetään joidenkin miesten hyötyvän siitä, koska sen on otaksuttu antavan paremmin hallittavan ja pidennetyn yhdynnän. Varmaa tietoa siitä miten ympärileikkaus vaikuttaa miehen seksuaaliseen nautintoon ei tällä hetkellä ole ja se voi vaihdella paljon tapauskohtaisesti riippuen esimerkiksi siitä kuinka paljon nahkaa poistetaan ja poistetaanko frenulum vai ei (tämä on länsimaissa harvinaista). On myös arvioitu, että esinahan poisto lapsena altistaisi terskanpään ja virtsaputken hankaumille.


title: Ympärileikkaus

text: Alkeellisissa olosuhteissa suoritetut miesten ympärileikkaukset, joita toteutetaan enimmäkseen muun muassa Afrikassa ja niin kutsutun islamilaisen puolikuun alueella Pohjois-Afrikasta Lähi-itään ja sieltä aina islamin Aasian vaikutusalueelle, ovat puutteellisten tilojen ja huonon hygienian vuoksi terveydelle vaarallisia. Ympärileikkaus sisältää myös mahdollisia jälkiseuraamuksia. Operaation jälkeen saattaa esiintyä verenvuotoa, haavan avautumisia, tulehduksia, sekä terskan tai siittimen varren leikkausvaurioita. Sen takia ympärileikkaukset tulisi aina suorittaa asianmukaisissa olosuhteissa.


title: Ympärileikkaus

text: Ympärileikkausta on sen yleisyydestä huolimatta (yli kymmenen miljoonaa ympärileikkausta vuodessa) tutkittu vähän. Syynä voidaan pitää erityisesti kehittyneissä maissa asian arkaluonteisuutta ja vertailun vaikeutta, mutta matalamman kehityksen alueilla ja erityisesti niillä alueilla, joilla ympärileikkaukseen liittyy vahva uskonnon perinteiden aiheuttama paine, esiintyy myös kulttuuripiirien haluttomuutta kohdistaa perinteisiä tapoja kriittisen tarkastelun alle.


title: Ympärileikkaus

text: Ympärileikkauksen mahdollisia välittömiä komplikaatioita voivat olla verenvuoto, tulehdukset (kuten aivokalvontulehdus), kivespussin paiseet sekä kirurgiset virheet kuten virtsaputken vauriot ja terskan halkeaminen tai kuolio. Vauva voi kuolla esimerkiksi verenvuotosokkiin.


title: Ympärileikkaus

text: Yhdysvalloissa, jossa suurin osa poikalapsista ympärileikataan, kuolee arviolta 117 poikavauvaa ympärileikkaukseen vuosittain, mm. nukutukseen, aivoinfarktiin, verenvuotoon tai infektioihin. Aiemmin on esitetty korkeampia arvioita. Toukokuussa 2012 kaksi lääkäriä joutui Norjassa poliisitutkintaan ympärileikatun vauvan kuoltua komplikaatioihin.


title: Ympärileikkaus

text: Leikkauksesta voi seurata virtsaumpi, virtsaputken aukon tulehdus, haavauma, ahtauma, fimoosi, peittynyt penis, arpeumia, kiinnikkeitä, kystoja, syöpää ja muita komplikaatioita. Suurin osa saa parin viikon sisällä virtsatietulehduksen. Valtimot ja laskimot voivat vahingoittua, mistä voi seurata jopa terskan tai siittimen kuolio.


title: Ympärileikkaus

text: Esinahan poiston väitetään jossain tutkimuksissa vähentävän peniksen tuntoherkkyyttä. Asiasta on saatu ristiriitaisia tuloksia. Joissain tutkimuksissa miehet rapotoivat kokemansa seksuaalisen nautinnon vähentyneen leikkauksen myötä, kun taas toisissa tutkimuksissa miehet raportoivat seksuaalisen nautinnon lisääntyneen leikkauksen jälkeen.


title: Ympärileikkaus

text: Yhdysvalloissa tehdyssä tutkimuksessa 54 % naisista ilmoitti pitävänsä ympärileikattua penistä leikkaamatonta parempana. 33 % piti asiaa yhdentekevänä ja vain 3 % piti leikkaamattomasta enemmän. Syitä miksi ympärileikkaamattomasta saatetaan Yhdysvalloissa pitää enemmän ovat kulttuurilliset tottumukset, hygieenisyys, puhtaus ja ympärileikatun peniksen ulkonäkö.


title: Ympärileikkaus

text: Nuorilla ympärileikatuilla voi olla useammin ongelmia saada erektio tai orgasmi.


title: Ympärileikkaus

text: Ympärileikkaus kehittää peniksen päähän kovettuman, joka saattaa vähentää tuntoherkkyyttä. Se saattaa mieheltä kovempia ponnisteluja orgasmin saavuttamiseksi ja voi aiheuttaa kipuja naiselle. Toisaalta jotkut naiset saattavat pitää kovemmista työnnöistä ja pidemmästä yhdynnästä. Koska miehellä ei ole esinahan liukuvaa liikettä suojana saattavat ympärileikatut miehet joutua käyttämään yhdynnässä liukuvoidetta leikkaamattomia useammin. Yksi syy ympärileikkauksen vastustukselle on sekin, että se hieman pienentää penistä.


title: Ympärileikkaus

text: Vuonna 2011 julkaistun Tanskan kansanterveyslaitoksen tutkimuksen mukaan sekä ympärileikatuilla miehillä että heidän naiskumppaneillaan vaikeus orgasmiin oli yleisempää kuin muilla, vaikka lukuisat tekijät uskontoa, kulttuuria, koulutusta, tulotasoa ja siviilisäätyä myöten oli vakioitu. Tulokset olivat samansuuntaisia ilman uskonnollisia ympärileikkauksia ja niiden kanssa. Naiskumppaneilla oli normaalia useammin yhdyntäkipuja (dyspareunia).


title: Ympärileikkaus

text: Toisaalta sitten ympärileikkaus voi myös auttaa liian herkästä laukeamisesta kärsiviä miehiä, koska ympärileikatut miehet yleensä pystyvät yhdyntään leikkaamattomia miehiä kauemmin sekä pystyvät paremmin hillitsemään omaa laukeamista. Ympärileikattuna voi siis helpommin pitkittää orgasmin tuloa, jolloin kyky antaa myös rakastelukumppanille riittävän pitkään nautintoa, voi parantua.


title: Ympärileikkaus

text: Erotiikka-alan elokuvissa yhdysvaltalaistuotannossa miehet ovat yleensä ympärileikattuja (Yhdysvalloissa 75 % miehistä on ympärileikattuja), kun taas eurooppalaisessa tuotannossa asialla ei vaikuta olevan merkitystä.


title: Ympärileikkaus

text: Varsinkin Yhdysvalloissa monet pitävät ympärileikattua penistä esteettisesti paremman näköisenä kuin leikkaamatonta. Useat miehet käyvätkin ympärileikauksessa aikuisiällä esteettisistä syistä. Tätä voidaan verrata rintojen suurennukseen, rasvaimuun, nenäleikkaukseen tai muuhun ns. kauneusleikkaukseen.


title: Ympärileikkaus

text: Vastasyntyneitä vanhempien lasten ja sekä aikuisten ympärileikkaukset suoritetaan lähes poikkeuksetta paikallispuudutuksessa.


title: Ympärileikkaus

text: Juutalaisuudessa poikalapset ympärileikataan kahdeksanpäiväisinä, muslimilapset ja eräät kristityt lapset usein vanhempina.


title: Ympärileikkaus

text:
Ympärileikkauksia sekä puolustetaan että vastustetaan vetoamalla kansainvälisiin ihmisoikeussopimuksiin.
Maailman miehistä n. kolmannes ympärileikataan, eivätkä monetkaan ympärileikatut miehet koe sen rajoittaneen tai vammauttaneen heidän seksuaalielämäänsä, joten asia ei ole yksiselitteinen. Kuitenkin on huomioitava että heillä ei ole melkein koskaan kokemusta seksuaalisesta kanssakäymisestä ennen ympärileikkausta.


title: Ympärileikkaus

text: Tasa-arvoasiain neuvottelukunta vastustaa poikien ja tyttöjen ympärileikkauksia, koska poikienkin ympärileikkaus aiheuttaa pysyvän ruumiillisen vamman, "jolla on sekä elämänlaadullisia että terveydellisiä vaikutuksia", loukkaa poikien oikeutta koskemattomuuteen ja "Kansainvälinen lapsen oikeuksien sopimus asettaa valtiolle nimenomaisen velvollisuuden ryhtyä toimenpiteisiin lapsen terveydelle vahingollisten perinteisten tapojen poistamiseksi."


title: Ympärileikkaus

text: Lastensuojelun keskusliiton mukaan ympärileikkaus aiheuttaa mahdollisten välittömien haittojen, kivun, tulehdusten ja kuolioiden lisäksi onnistuneenakin pysyvän vaurion sukupuolielimen toimintamekanismille ja poistaa huomattavan osan tuntohermostoa sekä vammauttaa pojan seksuaalisuutta elinikäisesti.


title: Ympärileikkaus

text: Myös poliittiset miesjärjestöt ja mm. Humanistiliitto ja Profeministimiehet vastustavat ei-lääketieteellisiä ympärileikkauksia katsoen niiden vahingoittavan lapsia ja loukkaavan näiden ihmisoikeuksia.


title: Ympärileikkaus

text: Juutalainen yhteisö kokee yhä uskonnolliseksi velvollisuudekseen huolehtia poikalasten ympärileikkauksesta oleellisena osana ihmisoikeuksiaan ja uskonnonvapauttaan. Samalla tavalla kokevat monet muslimit. Toisaalta eurooppalainen tulkinta uskonnonvapaudesta asettaa pääsääntöisesti yksilön oikeudet yhteisöllisten oikeuksien edelle.


title: Ympärileikkaus

text: Humanistiliiton, Sexpon ja miesjärjestöjen mukaan lapsen ympärileikkaaminen loukkaa tämän uskonnonvapautta, koska lapsella pitää olla aikuisena oikeus päättää itseensä kohdistuvista uskonnollisista amputaatioista. Lasten ympärileikkaamista on puolustettu heidän vanhempiensa uskonnonvapaudella, mutta mainittujen järjestöjen mielestä tästä ei seuraa oikeutta kohdistaa lapsiin fyysistä väkivaltaa eikä amputaatioita.


title: Ympärileikkaus

text: Hollannin lääkäriliiton mukaan lapsen uskonnonvapauteen kuuluu oikeus päättää itse vanhempana uskonnostaan, minkä vuoksi lapsiin ei saa leikata peruuttamattomia uskonnollisia merkkejä, ja lapsen ihmisoikeuksiin kuuluu muutenkin fyysinen koskemattomuus.


title: Ympärileikkaus

text: Ympärileikkauksia on puolustettu vedoten vähemmistöjen oikeuksiin.


title: Ympärileikkaus

text: Lastensuojelun keskusliiton mielestä ympärileikkaus on rinnastettavissa muihin haitallisiin etnisiin ja uskonnollisiin perinnetapoihin kuten kunniamurhat, lapsiavioliitot, ruumiillinen väkivalta, verikosto ja väistämisvelvollisuus, tällaisia on myös enemmistökansallisuuksilla (esim. kuritusväkivalta) eikä vähemmistöilläkään ole oikeutta loukata jäsentensä oikeuksia. Sen sijaan yksilöllä pitäisi olla aikuisena oikeus päättää omasta ympärileikkauksestaan.


title: Ympärileikkaus

text: Lastensuojelun keskusliiton mukaan edes vähemmistön suojelun puiteyleissopimus ei aseta vähemmistöryhmän oikeuksia yksilöiden (lastenkaan) oikeuksien edelle ja yksilön koskemattomuutta ei saa loukata edes vähemmistöjen perinteiden nimissä. Sopimus antaa jokaiselle oikeuden päättää itse, kohdellaanko häntä jonkin vähemmistön jäsenenä, mitä oikeutta peruuttamaton leikkaus loukkaisi keskusliiton mukaan. Sopimus myös vaatii tasavertaisen lain suojan vähemmistön jäsenille.


title: Ympärileikkaus

text: Hollannin lääkäriliiton mukaan [lääketieteellisessä kirjallisuudessa] ei ole todisteita siitä, että ympärileikkaamattomuus aiheuttaisi pojalle identiteettikriisin. Jos kuitenkin olisi näin, tilanne muuttuisi ympärileikkaamattomuuden muuttuessa tavallisemmaksi.


title: Ympärileikkaus

text: Joskus pikkulasten ympärileikkaus rinnastetaan näiden rokottamiseen. Hollannin lääkäriliitto korostaa, että rokotusten lääketieteelliset hyödyt on todistettu vakuuttavasti.


title: Ympärileikkaus

text: Vuonna 2008 STM kaavaili ympärileikkausten rajoitettua laillistamista mutta luopui aikeesta (lausuntokierroksen jälkeen), kun korkein oikeus totesi ympärileikkauksen tietyissä oloissa hyväksyttäväksi (2008). Kuitenkin Helsingin rikospoliisin mukaan (2009) tilanne on yhä epäselvä ja rikospoliisi joutuu aina tutkimaan ei-lääketieteelliset ympärileikkaukset törkeinä pahoinpitelyinä.


title: Ympärileikkaus

text: Lastensuojelun Keskusliiton teettämään kyselytutkimukseen vastanneista 80 % vastustaa ja 8 % kannattaa poikien ympärileikkausten laillistamista.


title: Ympärileikkaus

text: Tasa-arvoasiain neuvottelukunta (Tane) vastustaa laillistamista, koska se voisi lisätä ympärileikkauksia entisestään. Myös tyttöjen ympärileikkauksia kohdellaan pahoinpitelyrikoksina, joskaan niistä ei Tanen mukaan ole nostettu syytteitä.


title: Ympärileikkaus

text: Lapsiasiavaltuutettu Tuomas Kurttila kannattaa sekä miesten että naisten sukupuolielinten silpomisen kieltämistä lailla.


title: Ympärileikkaus

text: Vuonna 2010 Suomessa astui voimaan Euroopan neuvoston yleissopimus ihmisoikeuksien ja ihmisarvon suojaamiseksi biologian ja lääketieteen alalla (SopS 24/2010). Tämän jälkeen tehty ympärileikkaus on käsitelty oikeudessa ainakin kerran. Helsingin käräjäoikeus on 30.12.2011 todennut sopimuksen suojaavan lapsia lääketieteellisesti tarpeettomilta kirurgisilta toimenpiteiltä ja tuominnut ympärileikkaajan pahoinpitelystä ja vanhemmat yllytyksestä pahoinpitelyyn.


title: Ympärileikkaus

text: Käräjäoikeuden (2011) mukaan on väärin tulkita KKO:n päätöksen (2008) laillistaneen ei-lääketieteellisen ympärileikkauksen. Lisäksi päätöksen jälkeen voimaan tullut yleissopimus kieltää kudoksen peruuttamattoman poistamisen henkilöltä, joka ei itse voi antaa siihen lupaa pätevästi. Tällä kudoksen poistamisella voi olla negatiivisia seksuaalisia vaikutuksia ja uhri oli vajaavaltainen.


title: Ympärileikkaus

text: Maaliskuussa 2012 niin ikään Helsingin käräjäoikeus tuomitsi nelikuisen poikansa vuonna 2009 (ennen yleissopimusta) ympärileikkauttaneen isän pahoinpitelystä mutta vapautti lääkärin. Myös lääkärille oli vaadittu rangaistusta törkeästä pahoinpitelystä. Katolisen nigerialaisisän ja leikanneen tunnetun juutalaisen lääkärin mukaan ympärileikkaus kuuluu nigerialaiseen kulttuuriin.


title: Ympärileikkaus

text: Ruotsissa säädettiin laki, joka salli laillistettujen henkilöiden myös ei-lääketieteellisistä syistä tekemät ympärileikkaukset 1.10.2001 alkaen mutta yhä suurin osa ympärileikkauksia tehdään laittomasti (arviolta 1000 - 2000; laillisesti 820 vuodessa).


title: Ympärileikkaus

text: Ruotsin Sosiaalihallituksen selvityksessä todettiin, että laki ei toiminut ja ”lailla ei ole ollut tarkoitettua suojavaikutusta sitä vastan, että pojille aiheutuu vahinkoa ympärileikkausten yhteydessä.” Lastensuojelun keskusliiton mukaan lailla haluttiin poistaa poikien komplikaatiot poikien periaatteellisen koskemattomuuden hinnalla, mutta periaatteellisen koskemattomuuden menetys jäikin ainoaksi tulokseksi.


title: Ympärileikkaus

text: Ruotsin lastenlääkäriliitto vaatikin vuonna 2012 lasten ei-lääketieteellisen ympärileikkaamisen kriminalisoimista pitäen sitä pahoinpitelynä, joka loukkaa poikien koskemattomuutta ja silpoo heidän sukuelimiään antamatta heidän päättää asiasta itse. Vuonna 2014 Ruotsin lääkäriliittokin vaati jyrkästi ympärileikkauskieltoa muille kuin suostuvaisille yli 12-vuotiaille.


title: Ympärileikkaus

text: Syyskuussa 2013 pohjoismaiden lapsiasiamiehet ja lastenlääkäriasiantuntijat tuomitsivat ei-hoidollisen ympärileikkauksen lasten oikeuksien rikkomisena ja lasten suojelun rikkomuksena.


title: Ympärileikkaus

text: Tanskassa puolueet käynnistivät vuonna 2012 keskustelun ympärileikkaamisen kieltämisestä. Vuosina 1996 - 2012 maassa tapahtui 65 vahingoittumista ympärileikkauksissa. Norjassa hallituksen elin on tuominnut ympärileikkaukset ja Suomessakin on tehty (kansanedustajan) epäonnistunut lakialoite kiellosta. Tanskan mahdollisten toimien epäillään voivan johtaa dominoefektiin Pohjoismaissa.


title: Ympärileikkaus

text: Tanskan yleislääkäriyhdistys pitää ympärileikkausta silpomisena ja pahoinpitelynä ja vaatii sen kieltoa.


title: Ympärileikkaus

text: Kölniläinen tuomioistuin totesi ei-hoidolliset ympärileikkaukset laittomiksi, ellei niillä ole uhrin suostumusta. Rangaistusopin professori katsoi tämän antavan juridisen varmuuden lääkäreille, vaikka päätös onkin vain ennakkotapaus. Saksan hallitus kuitenkin sanoi puuttuvansa asiaan ympärileikkausten laillistamiseksi.


title: Ympärileikkaus

text: Tyttöjen "ympärileikkauksia" (sukupuolielinten silpomisia) tapahtuu länsimaissakin kiellosta huolimatta. Siksi vakavimpien muotojen kitkemiseksi on esitetty, että sallittaisiin lievin muoto, pisto klitoriksen huppuun ("sunna light"), koska tämä ei vahingoita seksuaalisia toimintoja. Tämäkin muoto on torjuttu yleisesti, vaikka se on huomattavasti vähemmän vahingollinen kuin poikien ei-terapeuttinen ympärileikkaus, jossa poistetaan osa peniksen erogeenisesta kudoksesta. Kaksi Alankomaiden plastiikkakirurgien liiton entistä hallituksen jäsentä onkin kirjoittanut artikkelin, jossa he pitävät poikien ympärileikkauksen sallimista sukupuolisena syrjintänä. Heidän mukaansa poikien ja tyttöjen ei-terapeuttisilla ympärileikkauksilla ei ole moraalista eroa.


title: Ympärileikkaus

text: Koska WHO vastustaa kaikkia tyttöjen ympärileikkauksen muotoja, myös lievimpiä, jotka eivät vahingoita seksuaalisuutta, Hollannin lääkäriliiton mukaan syynä täytyy olla tyttöjen ihmisoikeudet. WHO puolustaa tätä sukupuolisen syrjinnän kieltämisellä. Toisaalta peniksen esinahalla katsotaan olevan seksuaalinen funktio mm. yhdynnässä ja masturbaatiossa, ja monet miehet yrittävät rekonstruoida esinahkansa kirurgisilla toimenpiteillä.


title: Ympärileikkaus

text: Sekä naisten että miesten ympärileikkauksia ovat tehneet monet eri ihmisryhmät monista eri syistä vuosisatojen ajan ja myös naisten ympärileikkauksella on monille tärkeitä rituaalisia, uskonnollisia ja identiteettiin liittyviä merkityksiä. Ei myöskään varmuudella tiedetä, kumpi on vanhempi perinne. Hollannin lääkäriliiton mukaan historia ei edes ole ratkaisevaa vaan lapsen oikeuksien loukkaaminen.


title: Ympärileikkaus

text: Naisten ympärileikkausten vastustamisen ensisijaisuutta puolustellaan teorialla naisten sorrosta. Miesten ympärileikkauksen tausta on halussa kontrolloida miesten seksuaalisuutta, vaikkakaan miesten ympärileikkaus ei pääsääntöisesti tyrehdytä miesten seksuaalisia kykyjä, eikä estä miesten seksuaalisia nautintoja. Hollannin lääkäriliiton mukaan naisten ympärileikkaamisen tuomitsemisen todellinen syy on sen haitat ja oikeus fyysiseen koskemattomuuteen, ei naisten sorto.


title: Ympärileikkaus

text: Sekä tyttöjen että poikien ympärileikkauksia on perusteltu vielä 1900-luvulla länsimaissakin masturbaation ja liiallisen seksuaalisuuden ehkäisemisellä. Ainakin aiemmin tämä on yhdistetty uskonnollisiin perusteluihin sekä tyttöjen että poikien kohdalla. Miesten osalta ympärileikkaus on liittynyt usein kulttuuriseen yhteenkuuluvuuteen.


title: Polkuyhtenäisyys

text: formula_1 on sellainen topologinen avaruus, jossa avaruuden mitä tahansa pistepareja voidaan yhdistää polulla kyseisessä avaruudessa formula_2. Matematiikassa polku on jatkuva kuvaus suljetulta väliltä formula_3 avaruuteen formula_2.


title: Polkuyhtenäisyys

text:
Polku formula_5 yhdistää formula_6 pisteet formula_7 ja formula_8, joita sanotaan maaliavaruudessa polun formula_9 päätepisteiksi.
Topologinen avaruus formula_1 on polkuyhtenäinen, jos sen jokainen pistepari formula_11 voidaan yhdistää polulla avaruudessa formula_2.


title: Polkuyhtenäisyys

text: Polkuyhtenäinen avaruus on yhtenäinen. Yhtenäistä avaruutta ei voida jakaa kahteen erilliseen, epätyhjään, avoimeen osajoukkoon. Polkuyhtenäisyys on vahvempi avaruuden ominaisuus kuin yhtenäisyys. Polkuyhtenäisyydestä välttämättä seuraa heti yhtenäisyys.


title: Polkuyhtenäisyys

text: Yhtenäinen avaruus ei aina ole polkuyhtenäinen. On avaruuksia, jotka ovat kyllä yhtenäisiä, mutta eivät ole kuitenkaan polkuyhtenäisiä. Sellainen on esimerkiksi topologin sinikäyrä, jonka muodostavat origo sekä funktion formula_13 kuvaajan y-akselin oikealla puolella oleva osa.


title: Polkuyhtenäisyys

text: Polkuyhtenäisyys on topologinen ominaisuus, joka säilyy jatkuvissa kuvauksissa. Jotkut avaruuksien ominaisuuksista eivät muutu lainkaan jatkuvassa kuvauksessa.


title: Polkuyhtenäisyys

text: Polkuyhtenäisessä avaruudessa formula_2 on sellainen ominaisuus, että sen jokaisella pisteellä on polkuyhtenäinen ympäristö formula_15.


title: Polkuyhtenäisyys

text: Väli formula_16 on polkuyhtenäinen. Silloin jokaisella kyseisen välin pisteellä formula_17 on olemassa polkuyhtenäinen ympäristö formula_18. Ympäristö on topologiassa määritelty avoimeksi joukoksi.


title: Polkuyhtenäisyys

text: Polkuyhtenäinen avaruus "Kampa" koostuu seuraavista osajoukoista: y-akselilta väli formula_19, x-akselilta väli formula_19 sekä x-akselin suuntaiset janat formula_21, kun n on luonnollinen luku ja formula_22


title: Polkuyhtenäisyys

text: Suljettu väli formula_23 on polkuyhtenäinen formula_24 osajoukko.


title: Polkuyhtenäisyys

text: Yksiö {\big\


title: Kompaktius

text: Kompaktius on yksi topologian peruskäsitteistä. Kompakti avaruus "X" on sellainen joukko, että sen jokaisella avoimella peitteellä eli avoimista joukoista koostuvalla peitteellä on äärellinen osapeite.


title: Kompaktius

text: Kompaktin avaruuden suljettu osajoukko on kompakti, ja kompaktin joukon kuva jatkuvassa kuvauksessa on kompakti. Jos "X" on kompakti eikä ole tyhjä joukko ja formula_1 on jatkuva, niin tällöin "f" saa "X":ssä suurimman ja pienimmän arvonsa.


title: Kompaktius

text: Kompakti avaruus on Lindelöf, ja kompakti metristyvä avaruus on N. Ascolin lauseen mukaan yhtäjatkuvien kuvausten joukossa "W" on jokaisella "W":n jonolla osajono joka suppenee tasaisesti kompaktin joukon jokaisessa kompaktissa osajoukossa.


title: Kompaktius

text:
Usein hyödyllinen tulos on Heinen–Borelin lause: formula_2:n
normitopologialla varustettu osajoukko on kompakti tarkalleen silloin kun se on
suljettu ja rajoitettu. Erityisesti jokainen reaalilukujen suljettu väli on kompakti.


title: Kompaktius

text: Käsitteen "kompaktius" esitti Fréchet vuonna 1906. Tätä ennen oli jo pitkään huomattu, että kompaktin avaruuden tyyppinen käsite on välttämätön useiden hyödyllisten teoreemojen todistamisessa. Tällöin useimmiten kompaktiudella tarkoitettiin "jonokompaktiutta" (jokaisella jonolla on suppeneva osajono). Näitä ideoita käytettiin lähinnä metrisiä avaruuksia tutkittaessa. "Peitekompaktius" osoittautui vielä lupaavammaksi, sillä sen avulla päästiin tutkimaan yleisiä topologisia avaruuksia, jolloin useat metristä avaruutta koskevat tulokset voitiin yleistää topologisille avaruuksille. Tämä on erityisen hyödyllistä funktioavaruuksia tutkittaessa, sillä useimmat näistä eivät ole metrisiä.


title: Kompaktius

text: Yksi syy opiskella kompaktien joukkojen topologiaa on se, että ne ovat tietyllä tapaa samanlaisia kuin äärelliset joukot. Monet äärellisiä joukkoja koskevat tulokset yleistyvät pienillä muutoksilla kompakteja avaruuksia koskeviksi tuloksiksi. Joidenkin matemaatikkojen mielestä "kompaktius on seuraavaksi paras joukkojen ominaisuus äärellisyyden jälkeen". Esimerkiksi on voimassaHuomaa, että jos "A" on ääretön, ei lause ole välttämättä voimassa mielivaltaisen monelle ympäristölle, sillä leikatessa joukkoja voi jokin "x":n ympäristö leikkautua kokonaan pois. Väite on kuitenkin voimassa, jos "A" on kompakti: Otetaan äärellinen "A":n osapeite {"V"("a")}. Tällä tavoin nähdään, että Hausdorffin avaruudessa jokainen piste voidaan erottaa ympäristöllä kompakteista joukoista, joka ei sisällä kyseistä pistettä. Toistamalla päättelyä nähdään, että kaksi erillistä kompaktia joukkoa voidaan Hausdoffin avaruudessa erottaa ympäristöillä. Tässä siis ikään kuin äärellisen joukon alkio on korvattu kompaktilla joukolla Hausdorffin avaruudessa.


title: Kompaktius

text: R:n osajoukkojen kompaktius:


title: Kompaktius

text: Jokaiselle R:n osajoukolle "A" seuraavat ehdot ovat yhtäpitäviä:


title: Kompaktius

text: Huomaa, että ehdot eivät ole välttämättä keskenään yhtäpitäviä yleisessä topologisessa avaruudessa.


title: Maslow’n tarvehierarkia

text: Maslow’n tarvehierarkia () on psykologinen teoria, jonka yhdysvaltalainen psykologi Abraham Maslow julkaisi vuonna 1943 tutkimuksessaan "A Theory of Human Motivation".


title: Maslow’n tarvehierarkia

text:
Maslow’n mukaan ihmisellä on perustarpeet, jotka tulee tyydyttää riittävässä määrin – ei välttämättä täydellisesti – ennen kuin ihminen alkaa etsiä tyydytystä ”korkeammille” tarpeille. . Maslow’n teoria lasketaan kuuluvaksi humanistiseen psykologiaan. Maslow keskittyi tutkimuksissaan esimerkillisiin (exemplary) ihmisiin, kuten Albert Einstein, Jane Addams, Eleanor Roosevelt ja Frederick Douglass, joiden hän katsoi onnistuneen toteuttamaan inhimillisen potentiaalinsa.
Maslow’n mukaan ihmisen tarpeiden hierarkkinen järjestys on:
Näistä ensimmäinen on perustavin ja viimeinen korkein tarve. Myöhempinä vuosinaan Maslow lisäsi hierarkiaan vielä yhden tason, itsensä ylittämisen (self-transcendence) tarpeet. Itsensä ylittämisellä tarkoitetaan yhteyden saamista johonkin omaa minää suurempaan: keinoina tähän voivat olla esimerkiksi hengellisyys, taide tai altruismi. Useimmat Maslow’n tarvehierarkian esitykset eivät kuitenkaan huomioi tätä kuudetta tasoa.


title: Maslow’n tarvehierarkia

text: Maslow’n tarvehierarkia kuvataan usein pyramidina, jossa pohjimmaisina ovat perustarpeet ja huipulla korkeimmat tarpeet. Tosin Maslow itse ei kirjoituksissaan esittänyt tarvehierarkiaa minkäänlaisen pyramidin tai portaikon muodossa.


title: Maslow’n tarvehierarkia

text: Maslow’n teoriaa on kritisoitu mm. siitä, että yleismaailmallisen, kaikille ihmisille kaikissa tilanteissa pätevän tarvehierarkian olemassaololle ei ole löytynyt paljonkaan tutkimusnäyttöä. Teorian käsitteitä on luonnehdittu epäselvästi määritellyiksi ja vaikeasti mitattaviksi. Tästä huolimatta tarvehierarkiaa hyödynnetään paljon esimerkiksi markkinoinnissa, työpsykologiassa ja johtajakoulutuksessa. Maslow'n teoria korostaa kysymyksiä "mitä" eikä "miten": esimerkiksi "mitä ihminen tarvitsee hengissäpysymiseen" ei sitä "miten ihminen pysyy hengissä"


title: Evoluutiopsykologia

text: Evoluutiopsykologia on evoluutiobiologian periaatteiden ja tietämyksen soveltamista psykologian teorioihin ja tutkimukseen.


title: Evoluutiopsykologia

text: Evoluutiopsykologiassa ihmisen ajatellaan olevan luonnossa elävä eläin, jonka elintoiminnot ovat seurausta luonnonvalinnasta ja sukupuolivalinnasta. Koska evoluutio ei kehitä uusia toimintoja aivan tyhjästä, vaan edellisten toimintojen päälle, ihmisellä on paljon mielentoimintoja ja rakenteita, jotka ovat yhdenmukaisia muiden eläinten kanssa. Evoluutiopsykologia on siis heuristinen yleisteoria, jonka pohjalta voidaan tehdä hypoteeseja mielestä. Näitä hypoteeseja on periaatteessa mahdollista arvioida tieteellisin kokein.


title: Evoluutiopsykologia

text: Keskeinen olettamus evoluutioteoriassa on myös, että evoluutio tapahtuu verrattaen hitaasti suhteessa esimerkiksi sivilisaation kehitykseen. Täten kun tutkitaan minkälaisiin olosuhteisin ihmismieli on sopeutunut, on tarkasteltava mielen kehittymistä luonnollisessa ympäristössään, eli pleistoseeniaikaisessa savanniympäristössä. Tätä teoreettista ”paikkaa” kutsutaan englanninkielisessä keskustelussa nimellä "Environment of evolutionary adaptedness", eli evolutionaaristen adaptaatioden ympäristö. Koska ko. ympäristössä vaarana oli esimerkiksi käärme, ihmisillä on automaattinen synnynnäinen negatiivinen tunnereaktio käärmeen kohdatessaan, kun taas vaikka korkeajännitteinen sähköjohto ei aiheuta mitään synnynnäistä pelkoreaktiota, vaikka nykymaailmassa se voi olla yhtä kuolettava.


title: Evoluutiopsykologia

text: Muita tieteenteoreettisia ajatuksia joita evoluutiopsykologiassa usein (ei aina) käytetään ovat mm. komputationalismi, mielen modulaarisuus teoriat, monet kognitiotieteelliset teoriat ja eläinten käytöksen tutkiminen.


title: Evoluutiopsykologia

text: Charles Darwin oli alusta alkaen kiinnostunut evoluutiopsykologisista kysymyksistä, ja niinpä hänen hän julkaisi esikoisteoksensa perään kaksi aihetta käsittävää kirjaa: "The Descent of Man, and Selection in Relation to Sex" (1871) ja "The Expression of the Emotions in Man and Animals" (1872).


title: Evoluutiopsykologia

text: Yliopistoissa opetettavana tieteenhaarana evoluutiopsykologia muodostui vasta oikeastaan 1930-luvulla ns. biologian modernin synteesin jälkeen. Samaan aikaan Nikolaas Tinbergen, Konrad Lorenz ja Karl von Frisch tekivät Nobel-palkittua eläinkäytöstutkimustaan. Myöhemmin 1960–70-luvulla käytiin paljon keskustelua eläinten sosiaalisen käytöksen biologisesta taustasta. Tällöin julkaistiin mm. William D. Hamiltonin, Triversin ja E. O. Wilsonin klassikot. Näitä teorioita usein kutsutaan nimellä "sosiobiologia" ja niiden ajatellaan edeltäneen varsinaisia evoluutiopsykologisia teorioita, joita edustaa esimerkiksi antropologi Leda Cosmideksen ja psykologi John Toobyn klassikko "Adapted Mind" (1992).


title: Evoluutiopsykologia

text: Suomessa evoluutiopsykologiaa on opetettu Turun yliopiston biologian laitoksella vuodesta 2006, ja syksyllä 2014 Turun yliopisto otti ensimmäisenä eurooppalaisena yliopistona oppiainevalikoimaansa evoluutiopsykologian sivuainekokonaisuuden .


title: Evoluutiopsykologia

text: Psykologiassa ajatellaan tunteiden antava ns. affektiivisen sisällön muun muassa ihmisen motivaatiolle. Paul Ekman aloitti 1970-luvun alussa tutkimussuuntauksen, joka keräsi näyttöä siitä, että tunteet ovat ihmisille universaaleja, ja että niiden vastineet löytyvät eläimistä. Ekman luokittelee ainakin viisi perustunnetta: pelko, suru, ilo, viha, ja inho. Ekman myös toi oman kontribuutionsa keskusteluun mikroilmeistä, joiden luetteloa hän täydensi. Myöhemmin on myös tutkittu ns. sosiaalisia tunteita, joita ovat mm. kauna, häpeä ja itseluottamus. Näillä voidaan kaikilla ajatella olevan tärkeät roolit eläinten sosiaalisessa kanssakäymisessä.